Tracts - Luganda - Okukkiriza Kwe Nnyini\nEkintu ekisooka kye njagala okubuuza mmwe abasoma akapapula kano kye kino nti, muli bakristaayo? Omukristaayo kitegeeza okufaanana nga Kristo. Mu bulamu bwo okola ebintu Yesu bye yakolanga mu bulamu bwe? Yatambulanga ng’akola ebirungi, ng’awonya abaali bajoogebwa Setaani.\nEkigendererwa kyo n’ekirubirirwa kyo mu bulamu kye kiki? Kikulu nnyo okuba nti ekigendererwa kyo kituufu, oba si bwekiri ekintu ky’okola kikyamu, si nsonga oba kirabika bulungi kitya. Ekigendererwa kyo kufuna maka, oba mmotoka, n’ensimbi mu bbanka, oba kukola bya busuubuzi, oba kumanyibwa n’okufuna ettutumu n’obuyinza mu nsi muno? Mukwano gwange, kuno okwole sebwa kubi nnyo. Singa ggwe wali omusajja asinga obugagga n’obumanyifu n’amaanyi mu nsi, bino byonna butaliimu, nokukooya omwoyo. Kabaka Sulemaani ow’omu Bayibuli yalina ebintu bino byonna, naye era yabiyita butaliimu.\nOkulaba ekisa mu maaso ga Katonda kye ky’obugagga kyennyini ate nga tekiggwaawo. Okubeera omuyigirize kayingo ku bikwata ku bintu byonna eby’obulamu kya butaliimu. Kubanga byonna ebiri mu nsi muno bya kusaanawo mu kiseera kitono, era tewalibaawo kintu kyonna ekirijjukirwa.\nBwe twogera ku kweteekerateekera eby’omu maaso biri ludda wa? Tebiri na Katonda? Bayibuli etutegeeza ati omutima gwa Kabaka guli mu mikono gye, era agukyuusa gy’ayagala yonna ng’emigga egy’amazzi.\nYaatonda ebirungi n’ebibi era alina ekkubo lye mu byombi, okusinziira ku byawandiikibwa.\nTeri bulamu bujja mu nsi eno oba eddirira awatali Katonda. Lumu nnayogera n’omuweereza wa Katonda ku by’obulamu bwe obw’omu maaso. Yali yeteekateeka okukolera Katonda mangu ddala nga yaakamala okusasulira amaka ge; naye mu kiseera we yali asasulira essente ezisembayo, omu ku baana be naagwa mu nnyanja eyali emmanju we nnyumba. Kyandibadde kisingako singa byonna yali abiwaddeyo eri Katonda ku ntandikwa.\nOmusajja yajja mu lumu ku nkunngaana zaffe ez’ekiro; era, Omwoyo wa Katonda bwe yali akola ng’asembeza emmeeme mu kwenenya, yaweebwa omukisa okukkiriza obulokozi, naye nabugaana. Olunaku olwaddirira, mu maka we baamuziika nnamutunula mu maaso ng’omulambo gwe guli mu ssanduuko. Okufa kwajja mangu ddala ng’amaze okugaana Katonda. Yali teyetegekedde bulamu bwe bwa mu maaso.\nMu lukungaana olulala, nnakubiriza abasajja babiri benenye, nabo ne bagaana. Waayitawo akaseera katono bombi ne bafa. Kyanditutte ebbanga ddene singa mbategeeza ebintu ebibaddewo mu buweereza bwange, nga bikakasa nti tewali bulamu bwa mu maaso awatali Katonda.\nTeri mirembe eri omubi, Bayibuli bwetutegeeza. Waliwo eddoboozi ery’entiisa mu matu g’omugagga eritasirika. Okutawaanyizibwa bulijjo olw’okutya okw’okufiirwa abaagalwa bo; obulwadde, eddalu n’ebyentiisa, mu kkubo ly’obulamu, eyo embeera ya nnaku nnyo. Okukakaalukana n’okufuba ng’ogezaako okwewala obwaavu oba okufiirwa ebintu byaffe bye tukolerera ennyo, n’okuyisa bantu bannaffe obubi, si bulamu. Obulamu bw’eddiini obw’obunnanfuusi nga twerimba buli lunaku n’ebirowoozo ebitukakasa nti tulina okukkiriza n’essuubi so nga tebiri munda mitima gyaffe, oyinza okugamba nti buno bulamu?\nEkigendererwa kyaffe ekyomunda, nga tuweereza bantu bannaffe kiteekwa kubeera bwesimbu era bulijjo tuteekwa okuba nga tuwulira obuvunaanyizibwa bw’ekifo ky’okubeera omukuumi wa muganda waffe. Buli omu kuffe aliwo olw’okuweereza okw’engeri emu oba endala okwa muntu munne. Katonda akitegese bw’ati, n’olwekyo tuli bakuumi ba muganda waffe. Kayini yatta Aberi era nagaana okubeera omukuumi wa muganda we, olw’okweyagala ye yekka. Katonda agenda kuwa buli kinnoomu empeera okusinziira ku bikolwa bye. Oyo afuna obugagga, so si lw’amazima, ennaku ze nga zikyali za kitundu bulimuvaako ne ku nkomerero ye alibeera musirusiru, ebyawaandiikibwa bwe bitutegeeza.\nTolowooza ku maka malungi gokka, n’engoye n’emmotoka by’olaba abantu nga babirina. Tolowooza ku kitiibwa, n’ettutumu n’ekifo mu bulamu byokka, naye lowooza ku masomero g’abalalu, amalwaliro g’akafuba, amalwaliro, amawulire agafulumizibwa buli lunaku mu mpapula z’amawulire, n’ebikangabwa eby’omu bulamu, okugeza ng’enngombe z’emmotoka ezirangirira akabi mu kibuga eziwulirwa buli kiseera. Ebikolwa bino awamu n’okutya, n’okwenyiwa bintegeeza nti obulamu tebuliimu ebyo byokka. Waliyo obulamu obusinga obulimu embeera ey’essanyu, emirembe n’obutuukirivu. Okuweereza Katonda kwe kuleeta embeera eno.\nEddoboozi lye limu ery’okwegayirira erigenze liyita mu byaasa, era lye likyakowoola ggwe nange. Lye ddoboozi lya Katonda, eriyita mu buweereza bw’abaddu ba Katonda ne mu baana ba Katonda, nga begayirira abantu, kasookedde ensi etandika.\nEddoboozi lino erya Kristo lyeyimusa mu mirembe egyayita. Lyegayirira mu nnaku za Nuwa ng’okuzikiriza tekunnabaawo. Lyegayirira mu biseera bya Kristo ng’ebikangabwa eby’okugwa kwa Yerusaalemi tebinnabaawo. Lyayogera eri abantu nga bayita ku lukalu, nga balwanyisa abayindi, nga banoonya aw’okwekweka emiyaga gy’obulamu, mu biseera byabwe eby’okuvumbula bye tuyita ebyafaayo eby’omwada oguwedde. Okuviira ddala mu biseera ebyayita, waaliwo okukowoola okweggonjebwa okw’ebigambo eby’omusajja owe Galiraaya eyalekebwa ettayo, eyabonaabona ku lulwo ne ku lwange. Leero lye ddoboozi lye limu eryegayirira, nga lyegayirira nnyo n’amaanyi ensi eya nnakalyako ani. Mukwano gwange, kaakati nkubuuza ekibuuzo kino nti, “Lwaki tetufaayo ku kuvita kuno ne tukyuka okuva mu bulamu obw’okwegulumiza ne tugenda n’abo abatailna bukulu?”\nKristo yagamba nti omulembe guno ogusembayo oba ogukomererayo abantu bagenda kuba bakakanyavu, abegulumiza, abavumi, abaguguba, era nga beyagala okusinga bwe baagala Katonda. Paulo yagamba nti bano be bantu abalituukibwako enkomerero z’emirembe. Bangi ku mmwe be njogera nabo, mumaze okusiriiza ebirowoozo byammwen’ekyuma ekyokya era nga temukyasobola kuwulira kintu kyonna, kuba mumaze okwewaayo eri omwoyo wa Setaani, abakozese empisa zonna ez’obutatya Katonda.\nOluvannyuma lw’okumanya nti buli kintu kigenda kuzikirizibwa, era n’ensi ng’egenda kwokebwa, Peetero yabuuza nti, “Tugwanidde kuberanga tutya mu mpisa entukuvu, nga twegomba nnyo olunaku lwa Katonda okutuuka?”\nPeetero oyo y’omu eyaweebwa ebisumuluzo by’obwakabaka, yayimirira ku lunaku lwa Pentekote, ekkanisa lwe yasooka okunywezebwa, naggulawo oluggi eri abantu ab’emirembe gyonna. Enkumi ssatu ne bayingira mangu ago.\nKu bantu obukadde obubiri n’ekitundu oba obusatu abali ku nsi leero bameka kubo abanassaayo omwoyo eri ebigambo by’omukulembeze ono omukulu ow’obuiamu obwangu, ng’eddoboozi lya Kristo likowoola okuyita mu mimwa gye, nga likowoola abantu b’emirembe gyonna?\nKuno okukowoola kwa kwenenya, okubatizibwa mu linnya lya Yesu Kristo olw’okusonyiyibwa ebibi olyoke osobole okuweebwa ekirabo eky’Omwoyo Omutukuvu kubanga kyammwe era kya baana bammwe n’abo bonna abaliyitibwa Mukama Katonda waffe. Oli mw’abo abakowoolwa?\nBayibuli yagamba nti abantu bano ne baba nga banyiikiriranga okuyigirizibwa kw’abatume. Jjukira, tewali kkubo ddala.\nMwalokoka lwa kisa iwa kuukiriza, tekwava mu bikolwa omuntu yenna alema okwenyumirizanga, naye kye kirabo kya Katonda. Baawulira ekigambo nga Peetero abuulira, bakkiriza Ekigambo n’okukkiriza okuva mu kuwulira Ekigambo, Ekigambo ne kibikkulibwa mu bulamu bwabwe, olw’ekikolwa eky’okugondera ekigambo kya Katonda Peetero kye yayogera. Amangu ago baafuna okubatizibwa okw’omwoyo Omutukuvu, Omwoyo wa Katonda ow’obulamu obutaggwaawo, obulokozi era n’amaanyi ag’okuzuukira.\nOkusuubiza Katonda kwe yasuubiza Ibulayimu, mu Kristo, kwatuukirira ku lunaku lwa Pentekote, Peetero bwe yagamba nti “Kino kye kisuubizo eri abo bonna abaliyitibwa Katonda waffe.”\nTugambibwa okunyweza okuyitibwa n’okulondebwa kwaffe. Tuyinza tutya okumanya nti tuli mw’abo Katonda be yasooka okumanya? Kitutegeeza nti tulondebwa okusinziira ku kutegeera kwa Katonda okwasooka mu kutukuza kw’Omwoyo olw’okugonda n’okumansirwako omussayi gwa Yesu Kristo.\nKatonda yatuwa byonna eby’obulamu n’eby’okutya Katonda, eyatuyita olw’ekitiibwa n’obulungi bwe. Ebyatuweesa ebisuubizibwa eby’omuwendo omungi, ebinene ennyo. Olw’ebyo mulyoke mugabanire wamu obuzaaliranwa bwa Katonda, bwe mwawona okuva mu kuzikirizibwa okuli mu nsi olw’okwegomba.\nOlunnyiriri olw’okutaano, lututegeeza nti bwe tuleeta ku lwaffe okufuba kwonna ku kukkiriza kwaffe twongerengako obulungi, era ne ku bulungi bwaffe okutegeera, era ne ku kutegeera kwaffe okugumikiriza, era ne kukugumikiriza kwaffe okutya Katonda, era ne ku kutya Katonda kwaffe okwagala ab’oluganda, era ne kukwagala ab’oluganda kwaffe okwagala. Kubanga bwe muba n’ebyo ne biba ebingi, bibafuula abatali bagayaavu n’ababala ebibala. Kubanga ataba n’ebyo ye muzibe w’amaaso awunawuna, bwe yerabira okunaazibwako ebibi bye eby’edda.\nOkwagala kugumiikiriza, kulina ekisa; okwagala tekuba na buggya; tekwekulumbaza, tekwegulumiza, tekukola bitasaana, tekunoonya byakwo, tekunyigga, tekusiba bubi ku mwoyo; tekusanyukira bitali bya butuukirivu, naye kusanyukira wamu n’amazima; kugumiikiriza byonna, kukkirirza byonna, kusuubira byonna, kuzibiikiriza byonna.\nYesu yagamba nti, tugenda kumanya omukristaayo olw’ebibala by’obala. Tumanyi nti tuvudde mu kufa ne tujja mu bulamu; kubanga twagala ab’oluganda. Katonda kwagala. Oyo abeera mu kwagala, abeera mu Katonda.\nNaye ebibala by’omwoyo kwe kwagala okusanyuka, emirembe, okugumiikiriza, ekisa, obulungi, okukkiriza, obuwombeefu, okwegendereza: ku biri ng’ebyo tewali mateeka. Ebintu bino bwe birabika mu bulamu bwo, bikakasa nti oli kw’abo abayitibwa era abalonde.\nOba temumanyi ng’abatali batuukirivu tebalisikira bwakabaka bwa Katonda? Temulimbibwanga: newakubadde abakaba, newakubadde abasinza ebifaananyi, newakubadde abenzi, newakubadde abafuuka abakazi, newakubadde abalya ebisiyaga, newakubadde ababbi, newakubadde abeegombi, newakubadde abatamiivu, newakubadde abavumi, newakubadde abanyazi, tebalisikira bwakabaka bwa Katonda. Paulo yatugamba tuleme okulimbagananga.\nBuuliranga ekigambo; kubiririzanga mu bbanga erisaaniramu n’eritasaaniramu; werenga, nenyanga, buuliriranga n’okugumiikiriza kwonna n’okuyigiriza. Kubanga ebiro birijja lwe batalikkiriza kuwulira kuyigiriza kwa bulamu naye, amatu nga gabasiiwa, balikunngaanya abayigiriza ng’okwegomba kwabwe bo bwe kuli, baliziba amatu okulekanga amazima, balikyama okugobereranga enfumo obufumo.\nOmuntu yenna bw’ayigirizanga obulala, oba bw’ayigirizanga enjiri yonna etekwata ku kutya Katonda, nga yekulumbaza, nga taliiko ky’ategeera wabula okukalambiza obukalambiza empaka, omuva okukaayana n’okulowooza okubi, oyo wa malala. Tewali akola bulungi; tewali n’omu. Bonna baawaba ng’endiga, buli muntu yakyamira mu kkubo lye, era Mukama atadde ku ye obutali butuukirivu bwaffe, okubonerezebwa okw’emirembe gyaffe kwali ku ye. Njogera ku kukkiriza okwaweebwa abatukuvu, kkiriza Mukama waffe Yesu Kristo olwa leero. Okusaba kwange kuli nti, Katonda akuwe omukisa.\nBya George Leon Pike Sr.\nObubaka buno bukubibwa bulyoke bugabibwe bwereere. Oba oyagala obupapula obusingawo, waandiika ng’okozesa endagiriro wammanga era otegeeze obupapula bumeka bw’oyinza okukozesa n’amagezi.\nLUG9915T • LUGANDA • THE FAITH\nObutukuvu Eri Mukama


Bukedde Online - Dr. Sarah Nkonge bamusabidde ku ky'omubaka omukazi owa Lwengo\n"Nsaba Katonda ansaasire bwemba saasooka kukisabira okuwangula ku mulundi guno nzize munsabire ate nga sigenda kukoma mu Bakristaayo nnina n'okwolekera enzikiriza bwe ziba tezikontana n'amateeka ga Uganda."\nAbasumba mu kkanisa ya Kaboyo Church of Uganda (ku ddyo) nga basabira Dr. Sarah Nkonge.\nOMUTABAGANYA w'ebibanja n'ettaka mu ofiisi y'ebyettaka era nga ye muyima wa ttiimu y'abakyala eya 'She Cranes,” Dr. Sarah Nkonge Muwonge asisinkanye bannaddiini ab'enjawulo okumusabira okuwangula akalulu k'omubaka omukazi owa disitulikiti y'e Lwengo asobole okutaasa Bannalwengo mu by'enkulaakulana.\n"Bannalwengo kino njagala mukitegeere nti tewali Palamenti ya ggwanga oba n'amawanga agatwesudde erina abakiise abateesa mu Luganda. Ensonga y'Oluzungu nsonga nkulu nnyo abaffe tunaawaayo tutya ebizibu ebiruma abantu baffe nga tetumanyi Lungereza.\nNsaba Katonda ansaasire bwemba saasooka kukisabira okuwangula ku mulundi guno nzize munsabire ate nga sigenda kukoma mu Bakristaayo nnina n'okwolekera enzikiriza bwe ziba tezikontana n'amateeka ga Uganda, Dr. Sarah Nkonge bwe yategeezezza".\nOmusumba w'obusumba bw’Abakrisitaayo mu Lwengo Rev. Jameson Baligye ng'awerekeddwaako bannaddiini ab'ekkanisa y’Abakrisitaayo eya Kaboyo C/U baasitukiddemu okusabira Dr. Sarah Nkonge.\nRev. Baligye yatenderezza Dr. Nkonge olw'okwagaliza Lwengo ebirungi mwe yaweeredde eky'okulabirako nti wadde nga teyayitamu mu kalulu yasigala akyasakira Lwengo ekitali mu bakulembeze abalala abaawangulwa akalulu.\nRev. Baligye yamuloopedde nga bwe balina ekizibu ky'entambula y'omusumba era Dr. Nkonge yabawadde ceeke ya mitwalo 50 n’abasuubiza okubongera ensimbi endala kuba abadde tamanyi kizibu kibaluma n’abategeeza bw’abadde azze ng'ayaayaanira okumusabira okuwangula akalulu.\nWano Nkonge yasabye Gavumenti esitukiremu ekangavvule abantu abavuddeko okwonoona amaka ga bannaabwe ekivuddeko obutabanguko okweyongera.\nDr. Sarah Nkonge Muwonge,\nRev. Jameson Baligye,


Akakiiko kébyókulonda wiiki ejja lwekalangirira enteekateeka zókujjuza ekifo kyómubaka we Omoro – CBS FM\nAkakiiko kébyókulonda wiiki ejja lwekalangirira enteekateeka zókujjuza ekifo kyómubaka we Omoro\nAkakiiko kébyókulonda aka Uganda electoral Commission wiiki ejja ku bbalaza lwekalangirira enteekateeka zókuddamu okulonda omubaka omuggya owéssaza lye Omoro ekibaddemu omugenzi Jacob Oulanyah.\nOmwogezi wa Electoral Commission Paul Bukenya agambye nti essaawa eno tebalina nsonga zonna zebasobola kulambulula ku byókulonda okwo okutuusa ngókuziika omugenzi kuwedde,\nWabula waliwo ekiwandiiko ekibadde kiyiti𝝶ana nga kiraga, nti okulonda kwakubaawo ng’ennaku z’omwezi 26 May,2022, okujjuza ekifo kyómubaka wa parliament owa Omoro.\nOlunaku luno lulambikiddwa mu kiwandiiko ekiteekeddwako omukono gw’omuwandiisi w’akakiiko k’ebyokulonda Leonald Mulekwa, ekigambibwa nti kiweerezeddwa eri ebibiina byobufuzi okweteekerateekera okulonda okwo.\nJacob Oulanya yaffa ng’ennaku z’omwezi 20 march,2022, mu kibuga Seattle ekya United States of America, ekyaleka essaza lye Omoro nga teririna mubaka alikiikirira.\nEtteeka eriru𝝶amya ebyokulonda mu parliament liragira akakiiko kebyokulonda okuteekateeka okuddamu okulonda okujjuza ekifo ekiba kisigadde nga kikalu, mu bbanga lya nnaku 60 okuva ekifo ekyo lwekisigadde nga kikalu.\nEnsonda mu kakiiko kebyokulonda zitegezezza nti ebibiina byobufuzi bwebyabadde biweebwa ekiwandiiko ekyo, byakugiddwa obutafulumya kiwandiiko kino, okutuusa ng’okuziika omugenzi Jacob Oulanyah kuwedde kireme kutaataaganya kuziika.\nBino webijjidde ngábantu abawerako baatandise dda okwesowolayo okuvuganya ku kifo ekyo, era abamu ku booluganda lwa Oulanyah nabakulembeze okuva mu Acholi, baawuliddwako nga bagamba nti bagala omu ku baana ba Jacob Oulanyah yaaba addira kitaawe mu bigere ng’omubaka wa Omoro.\nJacob Oulanyah ekisanje kino ekya parliament eye 11 abadde yakakimalamu emyezi mwenda gyokka, wabula nga mu parliament abaddeyo okuva mu 2001.\nJacob Oulanyah abadde sipiika wa parliament eye 11, era ngábadde omumyuka we Anita Among yeyamudidde mu bigere.\nKino kyakoleddwa nga bagoberera etteeka lya ssemateeka wéggwanga 84 akawaayiro 2,erikugira parliament okutegeka olutuula lwonna ngékifo kya sipiika kisigadde kikalu.\nJacob Oulanyah wakuziikibwa olunaku olwénkya ku kyalo Lalogi mu district ye Omoro.


Bukedde Online - Kkooti egobye omugagga okutwala ekizimbe kya Katatumba\nKkooti egobye omugagga okutwala ekizimbe kya Katatumba\nPoliisi ewaddeyo abasawo okuziba eddibu ly'abeediimye\nPulezidenti awagidde bapuliida okukolera m...\nAngella Katatumba nga yeebaza Katonda.\nAKULIRA abalamuzi ba kkooti ento e Makindye, Elias Kakooza agobye okusaba kw’omugagga nnannyini kkampuni ya Shumuk mw’abadde ayagala okugobaganyiza abaana b’omugenzi Bonney Katatumba okuva mu wooteeri ya Hotel Diplomatic e Muyenga.\nMukesh Shukla yatwala okusaba kwe mu kkooti ng’ayagala eyise ekiragiro eri abaana b’omugenzi Katatumba okuli; Angella Katatumba ne Birigwa Katatumba okwamuka wooteeri nti kubanga yali yagula ekizimbe kyayo.\nMu mpaaba ye, Shukla agamba nti ekifo ekyo yakigula mu 2008 okuva ku mugenzi Katatumba kyokka ng’agezezaako okulagira abaana be abakiberamu okukivaamu, bagaanyi wadde nga April 17, 2015 baali bakkiriziganyizza ne Katatumba okukimuwa kyokka n’afa nga tannakivaamu.\nAngella Katatumba yategeezezza nti, Shukla by’agamba si bitufu kubanga omulamuzi Henry Peter Adonyo owa Kkooti Enkulu mu 2009, yasalawo nti ekifo kyali kya mugenzi Bonney Katatumba. Shukla olw’obutamatira na nsalawo, yaddukira mu kkooti ejulirwamu ng’ayagala esazeemu ebyo ebyasalibwawo.\nMu ngeri y’emu, Angella Katatumba yeegaanyi okumanya Birigwa Katatumba gwe bamuwawaabira naye.\nYayongedde n’ategeeza nti ekizimbe kya Hotel Diplomate bakitwala nga maka gaabwe kwe babade babeera okumala ebbanga ddene era bukyanga kitaabwe afa, tewali muntu yenna yali alondeddwa kuddukanya bintu bya mugenzi nga Shukla bw’agamba.\nRema ne Juliana beeraze eryanyi


Okuva 15:19,Nekkemiya 9:11,Zabbuli 66:6,Abaebbulaniya 11:29 LCB - Oluyimba lwa Miryamu - Embalaasi za - Bible Gateway\n19 (A)Embalaasi za Falaawo, n’amagaali ge, ne basajja be abeebagadde embalaasi bwe baayingira mu nnyanja, Mukama n’akomyawo amazzi ag’ennyanja ne gabasaanikira; naye nga bo abaana ba Isirayiri batambulira ku ttaka kkalu wakati mu nnyanja.\nOkuva 15:19 in all translations\n11 (A)Wayawula mu mazzi g’ennyanja n’ogalaza ebbali n’ebbali mu maaso gaabwe, ne bayita wakati mu y’oku lukalu, naye abaali babagoberera wabazaaya mu buziba, ng’ejjinja bwe likasukibwa mu mazzi ag’amaanyi.\nNekkemiya 9:11 in all translations\n6 (A)Ennyanja yagifuula olukalu.\nZabbuli 66:6 in all translations\n29 (A)Olw’okukkiriza Abayisirayiri baasomoka Ennyanja Emyufu ng’abayita ku lukalu. Naye Abamisiri bwe baakigezaako amazzi ne gabasaanyaawo.\nAbaebbulaniya 11:29 in all translations


EBBALUWA YA KRISTO (The Epistle of Christ) - Modern Reformer\nEBBALUWA YA KRISTO\nEBBALUWA YA KRISTO (Epistle of Christ)\nAbantu bonna bamanyi nti tulina ebbaluwa mu Baibuli era zino ze baluwa za batume bano; Paulo, Petero, Yokaana, Yakobo, Yuda. Naye waliwo n’ebbaluwa ya Kristo Paulo alaga nti eno yawandikibwa mu biseera bye (biro bye), annyonyola nti ye yali kikozesebwa mu ebbaluwa eno okugiwandika era bino bye bigambo bye bbaluwa eno (2 Abok 3:3 nga mulabisibwa okuba ebbaluwa ya Kristo, ffe gye twamuweererezaamu, etaawandiikibwa na bwino, wabula Omwoyo gwa Katonda omulamu; si ku bipande eby'amayinja, wabula ku bipande gye mitima egy'omubiri.)\nEbbaluwa eno nga nungi nnyo mu kunyweza obuweereza bw’omutume n’obwabantu ba Katonda abe Kolinso ebbaluwa ya Yesu ekwatagana bulungi n’okuyigiriza kwo mutume mu (Bef 2:10 Kubanga ffe tuli mulimu gwe, abaatonderwa mu Kristo Yesu olw'ebikolwa ebirungi, Katonda bye yasooka okuteekateeka ffe okubitambulirangamu.) buli mukkiriza owa mazima nga simuto wabula akuze mu mwoyo ne mu mbala ya Krisito gamba mu bukakakmu, omwegendereza, omuguminkiriza, mu kulafubana ku lwa Katonda, mu kwagala ab’oluganda ne mu kwagala kwonna, tulina obujulizi bwa manyi nga Katonda mu ye nga’kola bulungi era bwewabawo mu Kkanisa (Eccelesia) ekibiina ky’abayizi ba baibuli ab’oleesa embala eno eya Mukama waffe bwe bukakafu bwetulina nti Omwoyo omutukuvu akola mu ye era nga’tulina ebbaluwa ya Kristo, awo netulangirira n’okulaga amatendo eri oyo eyatuyita okuva mu kizikiza natuyingiza mukutangaala okwekitalo.\nMungeri yemu omutume alagga ekirowoozo kyekimu mu bigambo ebyenjawulo nga alangirira abantu ba katonda abakiriza okuba ebbaluwa mu (2Kol 3:2 Mmwe muli bbaluwa yaffe, ewandiikiddwa mu mitima gyaffe abantu bonna gye bategeera, gye basoma.) baibuli yamugaso era yesigika. Era n’ebitabo ebituyamba okuvunula baibuli, ebitabo bye nnyimba n’obutabo obutono obwokuyiga.\nBino byona bilagga ettendo lya katonda era biyamba omuntu okumulaga ekkubo ettuufu mu nsi. Naye ebbaluwa esinga obukulu ey’omuwendo omungi enyo ate nga esomeka eri abantu bwe bulamu obwo’mukristayo (obulamu obw’okukiriza) ekitonde ekigya mu Kristo Yesu era oyo ebyedda nga biweddewo laba nga bifuuse bigya. (2Kol 5:17 Omuntu yenna bw'aba mu Kristo kyava abeera ekitonde ekiggya: eby'edda nga biweddewo; laba, nga bifuuse biggya.).\nWabula mu bbaluwa ziri ezasooka okuva eri omutume Paulo, ekkanisa y’e kolinso yawakanyizibwa nyo okubeera abagayaavu eri empisa zaabwe. Omutume atukakasa nti ebigambo bye ebyokunenya byabakola bulungi nga bileeta okwenenya mu kkanisa eri Mukama Katonda, bwekityo okuteesa kwa Katonda kwa kola ku lwo’bulungi nga akozesa omutume okunenya mu bwesigwa.\nEKYAAMA KYA MAANYI GA PAULO.\nAmaanyi ga Paulo agolesebwa mukkanisa ye Kolinso naffe tukiraba nga kituufu eri abantu ba Mukama tetuyinza n’okulowooza nti amaanyi ago galiwo awatali bajulirwa besigwa mu mulembe guno ogwenjiri. Mu mulembe guno tulina Paulo nga ekyokulabirako mu bwesigwa ne mu kugonda. Paulo teyegulumiza ye yekka, teyabuulira njiri ya kusendasenda mu magezi ga bantu, musayansi, ow’okulimbalimba (1 Kol 2:1-5, Nange, ab'oluganda, bwe nnajja gye muli, sajja na maanyi mangi ag'ebigambo oba amagezi nga mbabuulira ekyama kya Katonda,\nKubanga nnamalirira obutamanya kigambo mu mmwe, wabula Yesu Kristo era oyo eyakomererwa.\nNange nnabeeranga nammwe mu bunafu ne mu kutya ne mu kukankana okungi.\nN'ekigambo kyange n'okubuulira kwange tebyabanga mu bigambo eby'amagezi ebisendasenda, wabula mu kutegeeza kw'Omwoyo n'amaanyi:\nokukkiriza kwammwe kulemenga okubeera mu magezi g'abantu, wabula mu maanyi ga Katonda. (1Tim 6:20 Ai Timoseewo, kuumanga kye wateresebwa, nga weewala ebigambo ebitaliimu ebitali bya Katonda n'okulwana kw'ebigambo eby'okutegeera, ) “Amawulire amalungi” eri abo bonna abalina amatu agawulira.\nWATEEKWA OKUBAAWO OKWEGENDEREZA MU KWAWULA N’OKULONDA ABAKADDE\nEno yengeri gye tulina okutambuliramu mumwoyo si nga’badiinkoni bokka, oba abakadde be Kkanisa ya Masiya bokka, naye buli mukiriza yenna ow’ekkanisa alina kuba muwereza nga awandiika enjiri y’omutonzi eyekisa mu mitima gy’abantu abalala.\nWabula munange tegeera kino nti tosobola ku wandiika njiri ey’ekisa kya Katonda mu mitima gyabalala nga towandiikanga mu mutima gwo. Awo no tuteekwa okuba mukwegendereza okwamanyi ennyo nga tulonda abakadde, okuzuula abo abalina ebbaluwa ya Yesu mu mitima gyabwe, Abasobola okuba ng’abasanidde okuyambibwa n’okukulemberwa omwoyo omutukuvu, w’Omutonzi waffe okusobola okuwandika ebbaluwa ya Yesu mu mitima gya b’oluganda abato.\nAbaffe bubaka ki? era bbaluwa ki? eyo ewandiikibwa mu mitima gyaffe n’omwoyo omutukuvu? Abange kwe kubala kwe biro ne biseera? kwe kwawula ekisikirize oba engeri yakyo? Kwe kuzuula ebyama by’ediini n’okubinyonyola amakulu mu bya wandiikibwa? Kwe kumanya ebyafaayo bya Bayudaaya? Ebyafaayo by’ensi oba n’ebye kanisa? Kwekutegeera ebyendagaano n’okuzinyonyola obulungi ezayita, eziriwo kati, n’ezigenda okujja? Tewali nakimu ku kino yadde.!!!\nPaulo yewaayo mu kuwereeza Mukama waffe nga tanonya kitiibwa kye ye, naye nga akola okwagala kwa Taata ne Mukama waffe Yesu, Mukama waffe n’amukozesa nnyo nnyo mu kwanjula enjiri ey’ekitiibwa ky’Omutonzi waffe, mu kwagala nga bwekilagiddwa mu nteekateeka y’Omutonzi ey’emirembe egyenjawulo.\nObwesigwa n’amanyi ga Pawulo gabikuddwa gy’etuli mu bigambo, (Baf 3:13, 14 Kyenva nsaba mmwe mulemenga okuddirira olw'ebibonoobono byange ku lwammwe, ebyo kye kitiibwa kyammwe. Kyenva nfukaamirira Kitaffe,), era ekyo kyekyama kyamanyi g’omutume Paul, eno yensoga lwaki Mukama waffe mu mwoyo omutukuvu, yamukozesanyo mukuwa omukisa ekanisa okuva mu biseera bye okuba omukutu ogwa mazima nga’yita mu bbaluwa ze.\nOmutume ono nga yali ayaka mumwoyo! Wuliriza ebigambo bye, (1Kol 9:16 Kubanga bwe mbuulira enjiri, siba na kya kwenyumiriza; kubanga nnina okuwalirizibwa; kubanga zinsanze, bwe ssibuulira njiri.) kino tekitegeeza nti enjiri yagibulira lwa kutya okubonyabonyezebwa era n’oluvanyuma affe, nedda, naye nga awulira munda ye nga simumativu bwaba nga’manyi n’amagezi ge nga tagawaddeyo okuburira obubaka obw’ekisa kya Katonda ekiri mu Yesu eri abo abalina amatu okuwulira. Bwe yawaayo byonna okubulira enjiri, eyo y’ensonga lwaki yawaayo obudde okuba mu mulimu gw’enjiri, ng’abulira nalyoka abeera nga waddembe nga ali mubusibe’ Roma, mungeri yonna era awantu wonna, mu bugabirizi Omutonzi bweyamuwanga. Paulo yali mwetegeffu era nga musanyuffu okubulira.\nBino byonna eby’okuyigiriza (amasomo) bilina ekitundi kitono ddala kwebyo ebirina okuwandiikibwa mu mitima gy’abantu ba Katonda, kintu kimu okuwandiika ebbaluwa ya Yesu kyanjawulo nnyo nyo!! Okuwandiika nga tugoberera empiisa n’embala ya Yesu okumufanana, mu mitima gya bantu ba Katonda, gamba obukakamu, okwegendereza, okugumikiriza, okubonabona ku lwa balala, okwagala ab’oluganda, essanyu lye, emirembe gye n’okwagala kwe.\nTuyinza okuba n’okutegeera kwonna okwokubalirira ebiro n’e biseera, tusobola okuba nga tumanyi buli kyawandiikibwa mu baibuli, n’okyogera obulungi naye nga tetulina bbaluwa ya Yesu ewandiikiddwa mu mitima gyaffe. Ebbaluwa y’omutume Peteero egamba nti (2Pet 1:8,11 Kubanga bwe muba n'ebyo ne biba ebingi, bibafuula abatali bagayaavu n'ababala ebibala olw'okutegeerera ddala Mukama waffe Yesu Kristo. kubanga bwe kityo tewalibulawo bugagga mu kuyingira kwammwe mu bwakabaka obutaggwaawo obwa Mukama waffe era Omulokozi waffe Yesu Kristo.”) kitufu amaggezi galina ekifo kyago naye e mbala ya Mukama waffe Yesu nkulu nyo bwetuba bakuyingira mu bwa Kabaka obutagwawo obwa Mukama waffe Yesu eyafukibwako amafutta.\nAMASOMO ASATU AMAKULU ENNYO\nAmasomo oba ebyokuyiga ebikulu ennyo ebyetagibwa okubeera abasiika mu bwakabaka bye bino;\nOkuyiga okusiima omutonzi nga mwenkanya ne ngeri gyalagamu obwenkaya buno, n’okugoberera nga twagala banaffe nga bwe tweyagala ffeka ekyo kimu kubyetaago mukuyingira mu bwakabaka.\nEkyokuyiga ekilala kwe kwagala, okusasira, n’okulumilirwa abalala, okuba n’ekisa nga Mukama waffe Yesu bweyali.\nOkubonabona awamu ne Mukama waffe nga tugabanira wamu enaku n’okutegana, kino kituyambe okuyiga ebintu eby’omuwendo tusobole okutukirizibwa mu mulimu ogw’okubeera bakabaka era abalamuzi wamu ne Mukama waffe Yesu mu bwa Kabaka obujja.\nOmutume Paulo anyweeza ensoga eyokuba ne’mbala ya Yesu mu munda mu mitima gyaffe, bwe yawandiika nti Katonda yatumanya nti abo bonna abalibeera ekitundu ku batukuvu be mu kitiibwa bateekwa okufanana engeri y’omwana we, balina okuba ne bbaluwa ya Yesu nga ewandiikiddwa mumitima gyabwe.(Bar 8:28-30 Era tumanyi nti eri abo abaagala Katonda era abayitibwa ng'okuteesa kwe bwe kuli, ebintu byonna abibakolera wamu olw'obulungi.\nKubanga bwe yamanya edda, era yabaawula dda okufaananyizibwa n'engeri y'Omwana we, abeerenga omubereberye mu b'oluganda abangi:\nera be yayawula edda, abo era yabayita: era be yayita, yabawa abo era obutuukirivu: era be yawa obutuukirivu, yabawa abo era ekitiibwa.) Tewali nsonga newankubadde obunafu bwabwe mu mubiri, bwaaba nga yabamanya balina okuba nga ebirowoozo byabwe bikwatagana nenteekateeka ya Katonda.(R5967).\nKino kizibu nnyo eri abangi, bakola bulungi mu bwenkanya eri Mukama wabwe Yesu okujjako okuswala n’okuswazibwa oba okubonyabonyezebwa ku lwa Yesu. Omusajja Spurgeon yayogera nti oyo “ atasobola kugumira ku swala oba okubonabona okuva munsi ku lwa Yesu oyo munafu nnyo” amaaso ge gafuuka mamyufu nga atya okuswala ku lwa Yesu, oyo munafu nnyoooo.\nWebale nnyo kusooma n’otegeera.\nOwoluganda Laban Paul Ssewanyana.


Luganda - The Galactic Federation through Wanderer of the Skyes: March 2012\nObubaka okuva Eri Federation :\nKatutandike nga tugamba nti mubimpi nti ensi yamwe ejakuba nga eyita mumatendero agenkyuka kyuka okusembeza entegeka za amambuka. Ensi esindise obubaka eri Omutonzi nga etegeza Omutonzi nti netegefu. Ensi naffe tuli bunkenke na bulindaala nga tulinda okudilwa mu okuva eri Omutonzi. Eno ensong si ntono no. Okudilwamu kwaffe okuva eri Omutonzi ye “green Light” oba ebitaala okutuwa okugenda mumaso ne ensonga eyo kubeyanjulira. No’olwekyo, emitima jaffe giri eri Omutonzi mukiseera kino nga bwetulinda ekigambo kya di, ne nga..okukenda mumaso.\nObubaka okuva Gaia oba ensi bwe bukakafu nti mwetegefu mukulinda amatendera agadilila . Nekilala , buli kintu e’ kilamu kunsi nakyo kyetegefu eri ensi okugenda mumaso.\nOkwetegeka kuno kwa nsonga yamanyi nyo, kubanka bwekutabelawo Omutonzi teyali sazewo kunsonga eno. No’olwekyo, tugenze mulukunganililwa nga tuyingidde mu matendera agetagisa enyo ne tubba begubukufu nyo dala eri ffe.\nWabaddewo okukyuka eri abasinga lwakubanga ekissera kino kigenze mpoola ngabakozesa ensonga eno nga obujulizi nti tekayalina kubawo mukusooka. Kino kigya kukyuka eri Omutonzi nga azemu ate tuli basanyufu nyo mukukyiriza nti esaawa etuuse. Okuyitibwa okuva eri Federation eri systemu zona eziri mubwengula neera na abemikwano banji nyo mubwengula abajja eri ensi ngabeetegeraza no’okulaba amatendera agajja mumaaso. Mukitibwa enkyo, musuubire ‘’Norway Spiral” endaala nga abo’ omubwengula baatuuse mu weeki ezigya.\nEbintu bingi nyo ebyewunyisa ebi pulaaningidwa mu naaku ne weeki ezo mumaso. Enkyuka kyuka nga bwezigenda munsi yamwe gavumenti na’amawulire, mu bye enfuna, mujja kulaba nga bakiriza nyo okwogera kukibadde wo, mpaka kati, Ekisodde kya pounda lunaana mu kisenge. Mujja kuwulila abo mubyo’bobufuzi na aba amawulire ng bogeera ku ba “illuminati” bye bakola munsi yamwe ne ekililna okukolebwa okwediza ensi yamwe.\nWaliwo “Ekivumbulidwa” ekipya kyemuja okuwilila nga kiwata ku mpuku ezili wansi enyo nga bagamba nti enzigi ezigenda wansi eyo eliyo abantu abayitibwa “Agarthans”. Kijja kuba kyakiwuno, ate bwekinaba kyetagisa okubabuliira ebikwata kubantu bano ne kyebakola wano.\nMuwunikirize mundowoza nti nga zino ensonga zikyali mubuwanvu, zikolebwa mu ntegeka ezidiringana lwansonga nti zigatikana ku pulaani enene ko jetutasoobola kubagamba kakati. Naye bino ebitundu nga bitekebwa mukifo, bijakuba nga byekokola byoka. Ate namayinja mulayini ngabwegagwa, ga’jakugwa mangu nga tewali na kubusabusa gye muli. Ebyo kuteeba oba okuteebereza tebija kubawo mukiseera ekyo.\nPosted by Maria Luisa de Vasconcellos at 10:19 0 comments\nObubaka Okuva Eri Federation:\nWaliwo ekilala kyona kyetutababulide ekigenda mumaso kunsi yamwe eno? Tubabulidde kubintu ebinatera okutukilira nga bija mubwangu natte mukuwangulibwa okwamanyi. Mwakatandika okulaba amayinja bwegagwilana kumu ku limu ku bigenda okutukirilwa.\nMubumpi, abakulu bamawanga bajaku sisinkana mukyama okwegeya kunsonga za okweyanjulizibwa , ensonga eno ebadde ekwekebwa emabega ko nga ebadde teyogereka ko lwakubanga babade bafa ku bintu ebilala ebikwata ku mawanga gabwe. Naye , kakati, ensonga yo okweyanjulizibwa kakati yamamyi nga yetagisibwa okwogeleka ko kubanajumbira olukiiko luno. Naye nga bwetumanyi tewaja kuba nkyuka kyuka yona kunsonga eno gyebali kubanga tubalabye nga bemotya motya nga batambuza mutwe na kifuba nga bwebabadde eeda. Ensonga nyingi ezatagisa zibaletedwa kumeza natte.\nEmu kunsonga zino kwe kumala okuzuula ebyewunyisa ebitategerekekwa eri banaScience ebyetolodde omusana. Kikiriziba nti munjuyi ezabanamateka nti dala gemanyi no buyinza bwa Federation nebikwatagana kunsi yamwe buliluberera natte.\nPosted by Maria Luisa de Vasconcellos at 09:50 0 comments\nEnsonga endala etusse wo kaakano nti aba Federation basinsikana na a mawanga amaavu kino ki leesse okuwunaganya eri aba Illuminati. Balaba enkyuka mu manyi gaabwe nga ogaase ko no kufirwa kwamanyi gaabwe mu katale ke ebyenfuna ne ensimbi, embuyaga ekunganye mu manyi nsi ku nsi, kakati bali mukusatira mukugeza ko okubuzabuza “enfa yabwe” ngaba tonda gavumenti yensi.\nMulina ebintu bingi nyo ebyo kulaba mumaso munaku zino ezigya nga amayinja bwe gana gwilana mu layini mubwangu obwaamanyi. Mutandisse okulaba enkyuka ezifa ku byenfuna.\nBino bija kugobelerwa mubwangu banamawulire, nga banji bajja kusasula olwe Ebikolwa ebyobusobo naabalala bajja ku kyuka babeere bagongyebwa no obutukuvu eri okunoyereza nga bawa amawulire ne repota. Kino kigya kogobelerwa “Okuyonja Enju” eri aba a kulu mu byobufuzi nga beyanjula mubutufu eri abo abazukufu mu mitendera gyobufuzi mu gavumenti munsi zona bategeke no kutereza embeera ze’ensi na abantu.\nMusawa eno obujulizi bujja kuwulizibwa naye okubonabona kujja tekebwa emabali. Mutandise okufuuka, neera kyewunyisa okulaba. Tubalaba mukwewunyisa okuyitirivu enyo, atte te tukyasobola okwegaana esanyu eri ebigya okuyamba obwengula bwona nensi zabwo.\nObujulizi okubalaga anti dala gyetuli kukyali munkola, tuja kubeyanjulira mu weeki ezigya. Musobola era okusuubira owngezebwa mu kulaba ebyewunyisa mubwengula munsi zona ezetoolode ensi. Tubadde, mubiseera bino nga tu sazeewo okugenda nyo eri ensi enjaavu nga pulaani yaffe nga tulina entegeragana nebitundu byensi zino. Naye kati tu komyewo munsi eza amanyi ezinasoboola oku yamba mubulungi mubiseera byo kweyanjulizibwa okwanguwa. Musuubira mukwewunyisa okwamanyi ebiyaka yaka mubujulizi ebina beerawo nga mwongera okweyongeza fulikwensi oba kyetunayita “Frequency”\nTuli namwe nyo no okusinga bwe mulowoza mu biseera bino ebyo okwebuga. Kyekino lwaki mu badde kunsi emirundi gyobulamu mingi , kye mu pulaaninze mubuli kantu kona, nebyemuyitamu kaakano. Kyamateeka nti lino esanyu elijja lyemusaana.\nTuli namwe mukwaagala, ne mukitibwa, ne mukwewunyisa obusoobozi bwamwe\nGwanga mujje Gwanga mujje!!!\nBuli muntu yena yena okuva mubuli Gwanga lyo kunsi kuno akilizibwa oku siyininga omulamwa guno:\nPosted by Maria Luisa de Vasconcellos at 09:38 0 comments


Bukedde Online - Bobi Wine bamulayiza leero\nBobi Wine bamulayiza leero\nLoodi Meeya asimattuse abazigu\nOlutalo lwa Bujingo ne Sserwadda lulinnye ...\nOLWALEERO Bobi Wine (Robert Kyagulanyi Ssentamu) lwalayizibwa ku bubaka bwa Palamenti obwa Kyaddondo East.\nOmubaka Bobi Wine ne mukyala we nga bali e Busaabala.\nBobi Wine okwetegekera omukolo yakutandise na kugabula bakakuyege be abaamunoonyeza akalulu nga yabasisinkanye ku bbiici ye eya One Love e Busaabala ku Mmande, eno gye yasinzidde n’alangirira enteekateeka z’omukolo gw’olwaleero nga bwe zigenda okutambula.\nYagambye nti olwaleero asimbula mu kitundu kyakiikirira ku ssaawa 2:00 ez’oku makya, ng’awerekerwako abawagizi 20,000 batambuze bigere okutuuka ku Musanvu (we bookera embuzi), olwo abantu abasinga obungi bakome awo.\nAbantu 5,000 bajja kusigala bamuwerekera okutuukira ddala mu kibuga, nga bano abasuubira kumulindira ku National Theatre ye ayingire mu Palamenti alayizibwe ku ssswa nga 8:30 ez’olweggulo olwo amangu ddala afulume yeegatte ku bawagizi be abanaaba bamulindidde ku National Theatre.\nBajja kusimbula boolekere e Kasangati ku kisaawe w’ategese omukolo gw’okwebaza abalonzi, oguliko okulya n’okunywa era ayise aboogezi ab’enjawulo okumwebalizaako abalonzi .\nKu mukolo guno wajja okulambululira byategese okukolera abantu ba Kyaddondo East oluvannyuma lw’okumulonda.\nYagambye nti okumanya yeetegekedde omukolo guno, abantu be tebamumanyidde mu masuuti wabula yaguze essuuti ey’ebbeeyi egya mu mukolo kw’agenda okukwatira ‘Brief case’ okufaananira ddala ng’omubaka omujjuvu.\nBobi Wine yagambye nti ayise abayimbi bangi ne bannakatemba okumusanyusizaako abagenyi be okukeesa budde abantu nga banywa, balya n’okusala endongo etagenda kusirika.\nYasuubizza nti abantu abanaaba tebasobodde kutuuka mu kifo kino, akoze entegeka ezibasanga mu bitundu byabwe nayo ategekereyo obubaga okubeebaza.\nAba NRM abaakimye ssente babayitidde poliisi


Winter or summer? – ababaka\nHome Topic Winter or summer?\nHome › Forums › Ababaka Discussions for Unity and Peace › Ebyokumawanga / Diaspora Data › Winter or summer?\nAugust 1, 2008 at 6:28 pm #18875\nAbali ku mawanga mu nsi ezirimu obunyogovu nakasana aka ppereketya, mutubulire mulondawo ki, ku summer ne winter era lwaaki?\nAugust 1, 2008 at 8:47 pm #19222\nNze kulwange mpa summer ppereketya wo musana kizibu okutambula ebweeru newera likirira okukutukako ekitundu ekimu ku mu biri gwo , wewaawo ne bbugumu toyinza ku lilwaamu nga tonafun sun strock ha obudde bwabeeru bukubuza embiibya .\nNaye nze winter , obutiti sikolagana nabwo bwebuba buzze wesabika nga genda ku mqweezi bwogamba nti kanyambale bitono ntambula nga nyanguwa nja kubuguma , obuguma naye nekakutanda noyimirira omusaayi negutandika okutambula omusaayi gwonna , notandika okwetagula nge yalwaala olukuku, ate nekitakoma awo wokka wotakula ne wakubabukirira era okumaliliza nga wazimbye nga lwadde ekilogologo\nSimanyi mmala gasigaza ku pereketya\nAugust 2, 2008 at 12:18 am #19231\nAugust 2, 2008 at 12:28 pm #19252\nAugust 2, 2008 at 8:25 pm #19257\nKyokka banange Mulongo wasobagana kati olwo ezo esaawa ebbiri bazikozesaaki, sikwekugenda emugga nga bukedde nakomawo eka nga buzibye.\nNaye awo kibawa empoza nti sasobodde kumala mirimu gikolebwa misana obudde bwabadde tebumala , kati abakola day shift bakola saawa bbiri zokka ,\nbwebazukuka ngobudde bukedde webavugira nokutereeza files zaabwe mu office nga te banatandika kukola nga buzibye nga bannyuka.\nObwo bwebwetaaga ewaffe abaana abasoma baba balina kutambula na tochi ok dda eka anti ku nguudo tekuli bitaala.\nAugust 4, 2008 at 1:30 pm #19278\nTeri kintamye nga winter. Buli lwogendako ebweeru olina kwesabika. Leero nno okugenda mu disco, anti bikusobera. Olina okwesabika okufuluma ebweru, nengoye olina kwambala zibuguma, ate bwotuuka mu disco nojula okufa ebbugumo. Bwogenda okuzina, nolyooka otuuyana nga gwebayiiridde amazzi.\nFfe abaddugavu oluusi kyetwerabira nti twakulira mu Vitamin D, asinga okuva mu kasana. Jokomya okwesabika ebikooti omusana negutakutuuka kumubiri (bweguba gwaase. Oluusi tegwakira ddala olunaku lwonna, week yonna), ne vitamin eno jekoma okukendeera. Abantu abakendedde vitamin D, balina okwegendereza ennyo, kuba kivaako omuntu okulwaala, nga diabetes, oba obulwadde bwa sukali.\nAugust 5, 2008 at 2:06 am #19289\nWali okyegenderezza nti akasana kaleeta ne kisa nze ndabye ebitundu ebisingamu obunnyogovu nga nabantu baayo baba si basanyufu bwogerageranya abali mu musana . Kino nkiraba ngo budde bukyuuse kasita Autumn atuuka nga ne mbeera zabantu zikyuuka nga batandika okubeera depressed .\nNaberako mukitundu awabuguma naye nga oyinza okusanga omuntu mu kkubo nebwaaba mweeru nakubuuza nga kumanyi , kati nno bwekyatukanga ku baddugavu nga ayinza okkuwa obuzibu okutebereza oba waali osomyeeko naye.\nOkumanya ebitundu ebyalimu obunyogovu nga abantu baayo tebagala kumanya ki mulala kyaliko olaba nga nebwoleka emmotoka yo nga togisibye nga n’ababbi bennyini tebagala kujibba wadde okubbamu ebintu\nAugust 5, 2008 at 3:59 am #19295\nEkitta winter ne summer kuyitiriza! Ekitali ekyo nze nfiira ku kabugumu nninga nswaaswa. Kyenva mba nga nsinga kwagala eri ewaffe e Buganda. Era eri ewaffe nga bwebanzukusa okugenda okusoma, ate nzira ku lubalaza nenjota akokumakya. Nga kangumya gumyako, engeri gyebanzijanga mu buliri nga seyagalidde. Naye akabugumu oba kabeera ate kabugayavu? Ndabanga mu bunyogovu mwetusinga okukolera emirimu obulungi.\nAugust 9, 2008 at 12:39 pm #19316\nNaye ndowooza kisinzira buli omu waali. Waliwo abalina omuzira omungi, enkuba ennyingi , omusana omungi, kibuyaga omungi. Naffe wano tulina ebbugumu lingi. Omuzira nempewo bibeera bisaamusaamu, okusinzira ku bannaffe abalala bwebali. Naye nze obudde bwa summer okulwaawo okuziba nange nkyagala. Obudde obuziba amangu bwelarikiriza.\nAugust 12, 2008 at 4:48 am #19327\nBagamba nti mukama gwaawa amannyo gwamma ennyama naye waliwo mukwano gwange eyannyumiriza nti ye yagenda Alaska yali Summer nti naye ngobudde bukwatamu esaawa bbiri zokka nti ngeera abantu bakolera mu Summer sente nga bagenda okuvuba crabs ne salmon nga basibayo kyenkana nokusulayo nti naye nga olina okwegendereza kuba neddubu lyaali litembeeya nga kekakutanda noleka ebisaniiko ebilimu ebyenyanja oba emmere ngo lyeyitidde . Ngeera bakulabula nti wegendereze eddubu oba abayizzi , ngojeeko nti omuwendo gwabetta munene kuba bangi bekaliga omwenge olwa depression. Kale nno buli lwobanga ogenda okwebaka webazanga Mukama okutuwa Buganda amakula .


NG’EBULA ennaku mbale okulonda nnalulungi wa Uganda omuggya (Miss Uganda 2019/2020) annaddira Quiini Abenakyo mu bigere kubeewo, ebbugumu lyeyongedde mu nkambi nga buli omu yeeswanta okusitukira mu ngule eno.\nKu Lwokuna ekiro kyayitiridde ku Sheraton hotel ng’embooko z’abawala 22 abavuganya buli omu ayolesa ekitone kye mu kiro ekyatuumiddwa (Talent Show) nga gwe gumu ku mitendera abawala bano gye bavuganyaako.\nAbamu ku bavuganya nga bolesa ebitone.\nEmpaka zino tezaakomye kuteeka bawala abaavuganyizza bokka ku bunkenke wabula n’abalabi wamu n’abawagizi baabwe. Omu kwomu obwedda balinnya ku siteegi okulaga kye balinawo ng’abawagizi baabwe bwe bawaga n’okubakubira enduulu ey’oluleekereeke.\nOmuwanguzi waakuyitibwa ‘Miss talent’ era waakulanirirwa ku mukolo ogw’akamalirizo kwe banaalangiririra ne nnalulungi omuggya nga July 26 ku wooteeri ya Sheraton.\nabamu ku bavuganya.\nMu bitone ebyayoleseddwa mwabaddemu amazina gw’obuwangwa, okwolesa emisono gy’engoye, okutontoma,\nokusoma amawulire n’omuweereza w’oku Ttiivi ne leediyo, okuyimba, okukola obwakalabaalaba n’ebirala.\nBrenda Nanyonjo omutegesi w'empaka (wakati) n'ayogera.\nBrenda Nanyonjo omutegesi w’empaka yagambye nti okulonda omuwanguzi tebagenda kutunuulira ndabika ya muntu yokka wabula n’ekyo ky’asobola okukola nga y’ensonga lwaki batambulira ku mulamwa ogugamba nti ‘‘Beauty with Purpose’’ ekitegeeza ‘‘Obulungi n’ekigendererwa\nabamu ku bawagizi nga bawaga.


Okuva 34:13,Ekyamateeka Olwokubiri 7:5,1 Bassekabaka 15:12-1 Bassekabaka 15:14 LCB - Olimenyaamenya ebyoto byabwe, obetente - Bible Gateway\nOkuva 33Okuva 35\nOkuva 34:13 Endagaano Enkadde nʼEndagaano Empya (LCB)\n13 Olimenyaamenya ebyoto byabwe, obetente empagi zaabwe, n’otemaatema ebifaananyi byabwe ebibajje bye basinza.\nEkyamateeka Olwokubiri 7:5\nEkyamateeka Olwokubiri 7:5 Endagaano Enkadde nʼEndagaano Empya (LCB)\n5 Naye bwe muti bwe munaakolanga: Munaamenyanga ebyoto bya bakatonda baabwe, ne mwasaayasa amayinja gaabwe ge bawonga, ne mubetentabetenta empagi zaabwe eza Asera, ne mwokya bakatonda baabwe mu muliro.\n7:5 : Kuv 23:24; Ma 12:2-3\n1 Bassekabaka 15:12-14\n1 Bassekabaka 15:12-14 Endagaano Enkadde nʼEndagaano Empya (LCB)\n12 N’agoba mu nsi abaalyanga ebisiyaga, era n’aggyawo n’ebifaananyi ebyakolebwa n’emikono byonna bajjajjaabe bye baakola. 13 Era n’agoba ne jjajjaawe Maaka ku bwa namasole kubanga yali akoze empagi ya Asera. Asa n’agitema era n’agyokera ku kagga Kidulooni. 14 Newaakubadde nga teyaggyawo bifo bigulumivu, omutima gwe gwali ku Mukama ennaku ze zonna.


Bukedde Online - Mujje mu Harvest Money muyige okugoba akawuka mu bitooke\nOmubaka wa Amerika atadde akaka ng’asiibula...\nAKAWUKA akakaza ebitooke kye kimu ku kivuddeko ensuku nyingi naddala mu Buganda okukutuka ng’ebitooke bikala ne biggwaawo ate ebisizzaako emmere nga nvundu!\nSsaalongo Washington Mugerwa ng’asomesa abazadde abaakulembeddwa akulira Vision group Robert Kabushenga (wakati) engeri y’okukola ebigimusa.\nSsaalongo Washington Mugerwa omukugu mu kulima ebitooke e Bwerenga -Entebbe agenda kusomesa abalimi b’ebitooke mu musomo gwa Harvest Money ogutegekeddwa kkampuni ya Vision group etwala ne Bukedde agenda kubangula abalimi ku ngeri y’okulwanyisa akawuka kano.\n“Akawuka kano kubadde kusomooza kwamaanyi eri abalimi b’ensuku nga tulina okukasalira amagezi. Mu kiseera kino twazudde engeri y’okutabula ekigimusa ekikola ng’eddagala erisobola okulwanyisa akawuka kano”, Mugerwa bw’agamba.\nOno agamba nti mu musomo gwa Harvest Money agenda kusomesa abantu engeri y’okutabulamu eddagala lino basobole okulyekolera okulwanyisa obulwadde buno mu nsuku zaabwe kale tosaanye kusobwa.\nOmwoleso guno ogugenda kubeera mu kisaawe e Namboole okutandika nga February 14-16, ng’okuyingira 10,000/- ate okwetaba mu misomo nakwo kwa 10,000/- buli lunaku.\nWategekeddwaawo emisomo egy’enjawulo okulaba ng’abalimi n’abalunzi abanaagwetabamu bongera okubangulwa mu ngeri gye basobola okubukola nga bizinensi okwongera amagoba ge bafuna mu faamu zaabwe.\nMugerwa agamba nti Uganda w’etuuse, okufuna mu bulimi olina kukozesa obwongo okusinga amaanyi kuba okulima kati kwa kubala osobole okukekkereza ensaasaanya ate ogaziye ennyingiza yo. “Obwo bwe bulimi bwa bizinensi”, Mugerwa bw’agamba.\nEBIRALA BY’AGENDA OKUSOMESA\nOkulimira awafunda: Mu kiseera kino ng’ettaka lyafuuka lya kaweereege, tulina okuyiga engeri y’okukozesa ettaka ettono gamba fuuti 100 X 100 n’ofuna bulungi emmere ekumala awaka n’okutundako okufunamu ssente.\nSinga omuntu abeera n’ebikolo by’ebitoke 20, n’abirabirira bulungi, osobola okufuna emmere y’amatooke ekumala okuliisa ffamire yo n’otajula. Akatale: Abalimi bangi bakaaba akatale akabalemesa okufuna ssente mu nsuku zaabwe nga bafuna ssente entono okusinga ze bassaamu.\n“Akatale weekali wabula okukafunamu omulimi alina okukyusa engeri gy’atundamu amatooke ge. Okugeza, ffe tutunda amatooke agasabikiddwa (Packed) obulungi, mu supamaketi n’amawanga g’ebweru olwo buli nkota n’evaamu 50,000/- n’okudda waggulu kyokka abasinga bagatundira ku nnimiro ne babawa 10,000/- buli nkota”, Mugerwa bw’agamba.\nAmazzi: Mugerwa ne mukyala we Dr. Emma Naluyima balina essomero lya MST Jr. Academy mu kifo awali olusuku lwabwe.\nOno agamba nti abantu abasinga balowooza nti amazzi agayozeddwamu ebintu nga galimu ssabuuni, ga bulabe eri ebitooke ekitali kituufu kuba ewaabwe geegamu ku gakozesebwa okufukirira olusuku lwabwe.\nGgwe omulimi w’olusuku oba ayagala okutandika tosaanye kusubwa musomo guno ogugenda okukubangula n’okukuwa amagezi ku ngeri y’ekikugu gy’osobola okulabiriramu olusuku okukuwa ekisinga wadde lutono.


Bukedde Online - Engeri gyebaayoolamu abavubuka ba Bobi Wine ne bamyuka amaaso\nSsente z’ettoffaali zimutwazizza mu kkooti...\nOLWOKUNA lwa wiiki eno lwakedde bulungi ng’ennaku endala. Era omuserikale Nelson Okulu yakedde kukola paleedi ne banne olwo n’agenda ku misoni y’okukuuma emirembe. Anti ne Pulezidenti yabadde alayira kw’olwo. Wabula, obudde bwabadde tebunnaziba, ng’anyiga biwundu oluvannyuma lw’abavubuka b’omuyimbi Bobi Wine okumutabukira ng’ali ne banne ne bamukuba ejjinja.\nBaabadde bamulanga kubatabula bwe yabakutte nga banywa ebigambibwa okuba enjaga n’okugitunda. Poliisi yafunye amawulire nti abavubuka bano baabadde balemesa abawagizi ba Museveni okugenda okwetaba ku mukolo gw’okumulayiza e Kololo.\nKwe kusindikayo abaserikale ne bazingizaako abamu mu kizimbe kya Ssemakookiro Plaza e Kamwokya nga balina ebiragalalagala era bangi baabasanze n’amaaso gamyuse kyokka ne babeekalizaamu nti; Ffe okumyuka amaaso si njaga nga bwe mulowooza, wabula amaaso galudde nga gatuluma era tunoonya ddagala ligawonya...” Poliisi yakutteko abavubuka bataano, omu n’akuba omuserikale Nelson Okulu ejjinja ku mutwe n’amwasa omutwe.\nWano baabadde ng’abakubye ejjinja mu njuki, poliisi n’eyongera okufungiza. Abaakwatiddwa kuliko Innocent Ahabwe amanyiddwa nga ‘Big’, Ashiraf Nsubuga eyeeyita Dex, Muhammad Kawooya ‘Red’, Ayah 256 ne Owach Giu eyeeyita Waginnyondo.\nBaatwaliddwa ku poliisi ya Kira Road ku misango egy’enjawulo okuli okunywa enjaga n’okulumya omuserikale ku fayiro nnamba SD Ref28/12/05/2016 ne SD Ref 29/12/05/2016. Bonna emisango baagyegaanye ne bategeeza nti okumyuka amaaso kyava ku bulwadde obwabakwata amaaso era bagezezzaako okugajjanjaba kyokka gakyagaanye okuwona.\nAkulira poliisi ya Kira Road, ASP Gerald Tumwesigye yategeezezza nti wadde waabaddewo olutalo ng’abavubuka ba Bobi bagezaako okulemesa poliisi okukola omulimu gwayo, naye oluvannyuma baasobodde okuzuula akasenge enjaga mwe babadde bagitundira ne bakwatako emu ng’ekizibiti.\nBOBI WINE AYOGEDDE Omuyimbi Bobi Wine yategeezezza nti tewali musango gwonna bavubuka be gwe bazzizza wabula poliisi n’amagye (baabadde bakolera wamu okunyweza ebyokwerinda) obwedda bayoola buyoozi abantu ne batuuka ku kizimbe kye. Era be baakutte ye agamba nti baabasanze batendeka maloboozi ne batandika okukwata ‘Gano amaaso okumyuka si njaga’ buli eyabaddemu.\nYagasseeko nti waliwo n’akambe ke baasibye ku bavubuka bano nti ke beeyambisa okufumita abantu kyokka n’ategeeza nti akambe ako bakakozesa mu kiyungu. “Nagezezzaako okuwondera abavubuka bange babate kyokka abaserikale baabadde bakyabalemedde,” Bobi bwe yategeezezza.


Bukedde Online - Bukedde Fa ma yeeyubudde\nBukedde Fa ma yeeyubudde\n'Tetwagala bejjusa nga bamaze okugattibwa'-Bp. Ssekamanya\nSsentebe bamuyodde mu kikwekweto ky'ababbi...\nBUKEDDE FaMa ekoze enkyukakyuka mu mpeereza yaayo n’ereeta pulogulaamu empya n’abaweereza mu kaweefube w’okuddamu okugifuula nnamba emu mu ggwanga.\nNg’ayanjula enkyukakyuka zino, akulira leediyo zonna wansi wa kkampuni ya Vision Group, Bill Tibingana ng’ali ne Abbey Kibirango akulira Bukedde Fa Ma, yategeezezza nti kino bikoleddwa okwongera embavu mu Bukedde Fm leediyo eng’anzi etuuka ku muntu wa bulijjo nga bamukubira ennyimba (omuziki) ssonsomola, okwogera ku bimukwatako n’okumutuusako amawulire ageegasa ng’eng’ombo empya bw’eri ‘Bukedde FM-omuziki Ssonsomola n’egulire erikugasa’.\n“Okunoonyereza kwakoleddwa abakugu n’okusaba okuva mu bawuliriza baffe era y’ensonga lwaki tukoze enkyukakyuka eno nga gwe omuwuliriza tosaanye kukyusa kalimi ko kubanga tukuleetedde ekipya ssaako obuzannyo obwenjawuulo mw’ogenda okwewangulira ssente nga ‘Omubanda wa Bukedde,’ Kibirango bwe yagasseeko.\nMu pulogulaamu empya kuliko; ‘Washing Bay’ ekolebwa Bakanaabe okuli; Tica Tica, Bonitah Kibalama (Katungulu k’abaami), Simon Maseruka ne Douglas Kasozi (Mazaza) ng’eno ebaawo okuva ku Mmande okutuuka Olwokutaano okuva essaawa 9:00 ez’olweggulo okutuuka ku 1:00 ey’akawungeezi.\nMu nkyukakyuka endala, Inocent Tegusuulwa ow’emizannyo ne kazannyirizi Godfrey Ssenyondo (Godie Godie) bongeddwa ku Hellen Nakacwa (omwana w’ababi ababiri) okuvuga Pulogulamu ya Bukedde Butya etandika ku ssaawa 12 ez’oku makya okutuuka ku ssaawa 4: 00.\nBills Buttoddene yazze mu Pulogulaamu ya ‘Kasensero Count Dount’ mw’aweerereza emiziki ssonsomola mu okuva ku ssaawa 3:00 ez’ekiro okutuuka ku 4:00. Oluvaawo, Henrico Kabanda n’ayingirawo ne pulogulamu ‘Ekkwaano’ ey’abaagalana okuva ssaawa 4:00 ez’ekiro okutuuka ku musanvu.\nPulogulaamu ‘Golokoka’ ekusisimula buli lunaku okuva ssaawa 10:00 nga bukya okutuuka ku 12 ez’oku makya yaakukolebwa Moses Walugembe ng’eyongeddwaamu ebirungo omuli okukubira emiziki gy’oyagala, okukuba amasimu n’okutuusako amawulire agali mu bitundu byamwe.\nPulogulamu endala, ‘Ensi Kuyiiya’ ekolebwa Micheal Mukasa Sebowa okuva ku ssaawa 4:00 ez’oku makya okutuuka ku ssaawa 5:00 eyongeddwamu ekirungo ky’okukukubira ennyimba ezikuteeka mu mbeera y’okukola.\nPulogulaamu ‘Ekijjulo’ ekolebwa Leila Kachapizo okuva ku ssaawa 7:00 ez’emisana okutuuka 9:00 ez’olweggulo.\nKu Lwomukaaga ne Ssande ab’ebyemizannyo babaleetedde pulogulaamu empya ‘Akadirisa’ ne Innocent Tegusulwa okuva ku ssaawa 8:00 ez’olweggulo okutuuka ku 10:00 ng’akusunirako ku ttiimu z’oyinza okuteekako ssente eri abbo abasiba emipiira.\nKu Ssande okuva ku ssaawa 10:00 ez’oku makya okutuuka ku 6:00, Omulangira Moses Walugembe agenda kuba akusoosootolera pulogulaamu ‘Essanyu ku Ssande” olwo Henrico Kabanda akukubira ennyimba enkadde mu pulogulaamu ‘Music Afrika.’\nLeero mu mboozi y'omukenkufu tukulaze engeri Omulimi n'omulunzi gy'oyinza okukozesaamu omunnyo gw'omusozi


Bukedde Online - Bryan White aduukiridde abasawo, abalwadde n'abayizi e Mubende; Bamusabidde essaala ey'obuwangaazi\nBryan White aduukiridde abasawo, abalwadde n'abayizi e Mubende; Bamusabidde essaala ey'obuwangaazi\nBannakawere bagenda kusasulwanga ensako bu...\nBryan White ng'ali mu bayizi b'essomero lya Migamba SSS eriangibwa e Kyegegwa\nABAKYALA mu ddwaaliro ly’e Mubende okuli ab’embuto ne bannakawere babugaanye essanyu omugagga, Bryan White (Bryan Kirumira)bw'abakyaliddeko mu ddwaaliro n'abawa ebintu omuli ebyeyambisibwa mu kuzaala( maama Kits), obutimba bwe nsiri, ensawo n’ebirala.\nAte bbo abasawo ababajjanjaba abawadde ebintu omuli emmere, ssukaali, butto n’ebiraala mu kye yayise okubasiima olw’omulimu omulungi gwe bakola.\nNga tannatuuka ku ddwaaliro eggulo(ku Lwokubiri) yasookedde ku Glory-land village ekifo awakumirwa n’okusomesa abaana abatalina mwasirizi beyagabidde ebintu ebiwerako ebikozesebwa mu bulamu obwa bulijjo omwabadde; ensawo z’omuceere n’akawunga, bokisi za ssabbuuni ne Butto, pad z’abawala, omunnyo, ssente enkalu n’ebirala.\nWakati mu ssanyu abaana bamusabidde essaala ey’omukisa olw’omukwano gw’abalaze era ne basaba n’abantu abalala abalina obusoobozi okubadduukilira kubanga balina obwetaavu bungi.\nOluvannyuma Bryan yeyongeddeyo mu Disitulikiti y’e Kyegegwa ku ssomero lya Migamba SSS eryalabikira ku mukutu gwa TV ogumu nga abaana ob’obuwala bagabana pad ze bakozesa beyagabidde pad gye yayogeddeko ng’ensonga enkulu eyamutuuteyo kuno yabagattiddeko ensawo za ssuukali n’akawunga, bokisi za ssabbuni, butto n’ebirala.\nBryan agamba okugaba obuyambi akikola okutuukiriza ekimu ku bigendererwa bye eby’okuyamba abantu abali mu bwetaavu era wano weyasinzidde okukubira Gavumenti omulanga erowooze ku bantu abali mu bwetaavu n’abo abakola ennyo naddaala abakozi ba Gavumenti kyokka nga bafuna kitono.\nAte ye omumyuka wa RDC ow’e Mubende Evelyn Kizza Tinkamalirwe eyabadde ne D.S.O abasoose okwagala okulemesa Bryan okugaba obuyambi mu ddwaaliro nga bwe bamukazaakaza n’okumulagira yennyonyoleko n’ebigendererwa bye oluvannyuma wabula oluvannyu baasanyukidde omulimu ogw'akoleddwa Bryan era ono yamusiimye okubeera n’omutima omugabi, okulowooza n’okwagala ennyo bannakazadde b’eggwanga.\nAte ye Moses Tinslew Waswa omu ku bakulira Glory-land village yategeezezza nga bwe balina ebyetaago ebiwerako era ono yakowoodde Gavumenti n’abantu ssekinnoomu okubakyalirako era babaddukirire.\nParks Dee ne David Greenhalgh bakubye Bad Black ebipapajjo bya "love"\nTwina Herbert ategese ekivvulu okujaguliza awamu ne mikwano gye


Bukedde Online - Abayimbi bawandiisizza ekibiina ekibagatta\nTuzudde Nice Yesigye, Lutaaya gwe yazaalamu...\nAbayimbi bongedde okutabukira aba UPRS, bawandiisiza ekibiina mwe bagenda okuyita okulwanirira eddembe lyabwe n'okulaba nga bafuna mu myuziki gwe bakola.\nOkuva ku ddyo: Angella Kalule ng'ayogera, Julius Kyazze, Silver Kyagulanyi, Mesach Ssemakula ne Dr. Hilderman mu lukiiko.\nENTEEKATEEKA z'abayimbi mu ggwanga okulaba nga baddamu okufuna mu myuziki gwe bakola ziri mu ggiya nnene.\nOluvannyuma lw’okuvaayo omwezi oguwedde ne batandikawo ekiwayi ekyatuumiddwa ‘Save Ugandan music’ nga bagamba nti bakooye abantu abatyoboola ekitiibwa kyabwe n’aba URPS abasoolooza ssente zaabwe ne babawaako butono, kye kiseera okulwanirira eddembe lyabwe, okuzzaawo ekitiibwa ky’abayimbi n’okulaba nga bafuna mu nnyimba zaabwe.\nKu Lwokubiri abakulira akakiiko akaateekebwawo okukulemberamu ekisinde kino baatuuzizza olukiiko lw’abayimbi ku Victoria Resort e Munyonyo ne banjulira bammemba we batuuse n’enteekateeka eno.\nOmuyimbi Dorothy Nabunjo ng'ayogera mu lukiiko\nJulius Kyazze, okuva mu Swangz Avenue era nga ye ssentebe w’akakiiko kano yategeezezza nga bwe bamaze okwewandiisa mu mateeka nga kati beeyita Uganda Musician Association.\nNga tebannaba kujjuza ffoomu ezibakakasa ku bwammemba mu kibiina kino, abamu ku bayimbi abanene era abaludde mu nsiike y’okuyimba okwabadde; Silver Kyagulanyi, Mesach Ssemakula n’abalala baatutte obudde okubannyonnyola ebigendererwa bye baliko ne basaba bayimbi bannaabwe okuwa ekitiibwa olukiiko olwalondebwa okubakulembera nga lye limu ku makubo mwe bajja okuyita okutuuka ku buwanguzi.\nOkuva ku kkono: Angella Kalule, Julius Kyazze, Catherine Kusasira ne Ssalongo Geoffrey kayemba nga bakafuluma mu lukiiko.\nYe Catherine Kusasira ne Ssalongo Geoffrey Kayemba (maneja wa Rema Namakula) bagamba nti kye kiseera abayimbi okwerwanako kubanga kati bakolera abo abakozesa myuziki waabwe, ebivvulu tebikyafuna ate n’aba UPRS babasiba katambaala ku maaso babalyako ssente.\nSave Ugandan music,\nUganda Musician Association,\nLaba byana biwala ebyanywa amata bwe byegiriisiza mu bbinu ly'emmotoka z'empaka


Bukedde Online - Mmengo yakubunyisa abaami b'emiruka n'abatongole\nowa FDC Betty Bamukwatsa awangudde eky'om...\nMMENGO egenda kukyusa n'okunyweza abaami b'emiruka n'ebyalo ng'omu ku kaweefube w'okunyweza obukulembeze bw'Obwakabaka ku mitendera egya wansi n'okutuusa obuwereeza mu bantu ba Kabaka.\nBino byayasanguziddwa Katikkiro Charles Peter Mayiga bweyabadde asisinkanye Abataka abakulu b'ebika mu Buganda ku Lwokuna May 31,2018 e Bulange- Mmengo nagamba obunywevu bw'abaami ba Kabaka kkowe kkulu mu kubulula Ekitiibwa ky'Obwakabaka.\n"Tugenda kuzza buggya abaami b'emiruka n'abatongole kubanga abo twabasangawo era Ssabasajja Kabaka abadde tabakyusanga naye ndowooza ekiseera kituuse. Twali twetaaga tumale okunyweza abaami ab'amasaza kuba bangi ku bbo baggya netumala Kabaka n'alonda ab'amaggombolola kati nabo banywedde nga ky'ekiseera okunyweza ab'emiruka n'abatongole," Mayiga bweyategezezza.\nKatikkiro yayongedde n'ategeza Abataka ng'Obwakabaka bwebumaliridde okutereeza endoliito zonna eziri mu bika kubanga bwebitabeera bumu, enkulakulana ebeera nzibu ya kutuukako naawa eky'okulabirako eky'emisango gy'ebika egisaliddwa okuli ogwa Nakisinge, Ekkobe, Engeye, Envubu ate emirala egikyali mu Kkooti ya Kisekwa saako n'ewa Kabaka gyakukolebwako.\n" Mu kwongera okunyweza ebika byaffe mbasaba bino;- buli kika kibeere ne Katikkiro ng'ono ayamba ku Mutaka okutambuza emirimu egyo egimulambikiddwa, Mufune abayima ab'ebintu by'ebika era nebaza ab'effumbe kuba ky'ekimu ku bika ekyasooka okuwandiisa abayima. Abayima bakuyamba okuggya pulesa ku Bataka n'abazzukkulu nebakoma eky'okubalisa ebintu. Ekanisa, Klezia ebintu bikuumibwa bayima.\nOkussa essira ku butonde bwensi nga mukubiriza abazzukkulu okusimba emiti naddala eminnansi okuli emivule, emituba, emisizi n'emirala ku mikolo gyemubeera naggyo ku butaka, ennyimbe,okwanjula n'embaga, okubatiza abaana n'emirala saako n'okuwandiika ebitabo by'ebyafaayo by'ebika byaabwe," Mayiga bweyayongedde okusaba Abataka.\nKu nsonga y'Obwavu bweyayogeddeko ng'ekisinga okuswaza abantu ba Buganda, Mayiga yakubiriza Abataka okubulirira n'okwagazisa bazzukkulu baabwe abavubuka okukola kubanga n'enfuga ya Federo nebwenejja, abantu bajja kwetaagisa okukola okufuna eky'okulya era bababulirire bewale endwadde okuli mukenenya basobole okwenyigira mu mirimu gy'okukulakulanya Obwakabaka.\nMu kaweefube w'okusobozesa Obwakabaka okubeera n'enfuna ey'omuzindo, Mmengo erina enteekateeka y'okuzimba ekizimbe ky'obusuubuzi ekirala saako n'okwongera amaanyi mu kulwanirira enfuga ya Federo buli kitundu kyekolere ku nsonga zaakyo.\nOmukubiriza w'Abataka, Kayiira Gajuule Fredrick Kasibante IV yategezezza Katikkiro nti waliwo Abataka abakosefu okuli Owakasimba,Ssababiito e Kibulala era neyebaza Mayiga olw'okufisangawo obudde okubasisinkana neboogera ku nsonga ezitali zimu ezikwata ku Bwakabaka.\nEnsisinkano y'emu yetabiddwamu n'abamu ku Bakatikkiro b'ebika era Abataka bonna wamu bayisizza ekiteeso ekisiima emirimu egikoleddwa Omutaka Herbert Muwanga Kisolo eyavudde mu bulamu bwensi nga\nKatikkiro annyonnyodde ababaka ba Palamenti abava mu Buganda enkola y'ekyapa mu ngalo


Bukedde Online - Abadde yeerimbika mu banene n'abba abantu mukwate\nOmujulizi aguddemu ekidumusi omusango ne g...\nPOLIISI ekutte omuvubuka abadde yeerimbika mu byokwerinda n’okweyita owooluganda lw’abantu ababa bategese emikolo n’ekigendererwa ky’okubba.\nEkifaananyi Matovu (ku kkono) ky’abadde alaga abantu ng’ali ne Minisita Katumba Wamala oluvannyuma n’ababba.\nAbasinga e Kawempe babadde bamanyi nti akolagana n’ebitongole ebikuumaddembe okuli poliisi, CMI n’ebirala ng’era okubakakasa nti ali mu byakwerinda alina ebifaananyi ebyenjawulo bye baamugatta ne minisita Katumba Wamala by’abadde agenda atambuza mu bantu ng’abagamba bw’ali omunene.\nHamza Matovu mutuuze mu Ddobbi zooni mu muluka gwa Makerere III e Kawempe ng’era ebiseera ebimu abadde yeeyita muteeguya ssente olw’obubaga bw’abadde akolera mikwano gye.\nWabula ku luno byamutabuseeko bwe yakwatiddwa poliisi y’e Kisubi oluvannyuma lwa famire emu okumulumiriza bwe yababbyeko laptop, essimu n’emitwalo 25.\nFamire eno yategeezezza nti baabadde n’akabaga k’amatikkira Matovu kwe yabadde ng’era baabadde bamanyi ali ku ludda lw’abakubi b’ebifaananyi kuba obwedda alaga abamanyi.\nOluvannyuma yatandise okuyamba ku bannaddiini ne balowoozza nti muntu mutuufu wabula ng’ekigendererwa kye ky’abadde kya kubba era olwamalirizza n’adduka.\nMatovu baamukutte ku Ssande ng’agenze ku mukolo gw’embaga ogwabadde okumpi n’amaka gano.\nOlw’okuba aba famire baabadde bamwetegerezza ne batemya ku poliisi y’e Kisubi n’emukwata n’akkiriza emisango gy’okubba era n’asasula essimu.\nOmu ku baserikale ku poliisi y’e Kisubi yategeezezza nti Matovu okuva obuto azze yeenyigira mu bumenyi bw’amateeka e Ntebe ng’era poliisi y’e Ntebe ezze emusiba nga lumu olw’okuba yali akyali muto mu myaka yakwatibwa poliisi n’emutwala e Kampiringisa gye yadduka okutuusa lwe yasenguka mu kitundu n’addukira ku Kaleerwe.\nMatovu yakulembeddemu abaserikale ne bakwatagana ne poliisi y’oku Kaleerwe n’agitwala gy’asula ne ku kaduuka akatunda ebintu ebyenjawulo okuli ebyamasannyalaze n’ebirala ng’ebimu poliisi yabitutte.\nAbaserikale ku poliisi y’oku Kaleerwe baategeezezza nti omwaka oguwedde Matovu alina abakazi be yabba ssente n’essimu ne bamuloopa ng’emisango yagikkiriza n’asasula.\nMukyala we Irene Kisakye eyasangiddwa ku muzigo we basula yategeezezza nti yeewuunyizza okuwulira nti bba yabbye kuba yamugamba nti akola ku Garden City ng’akebera abantu abayingira.\n“Sibyangu kuba nze omusajja wange mwagala era mbadde simanyi nti mubbi naye bw’anaayimbulwa nja kwogera naye mubuulirire abiveemu tufune omulimu akole naye nsuubira bamuwaayiriza, ” Kisakye bwe yategeezezza.\nAbatuuze b’omu kitundu Matovu mw’asula omusango baagutadde ku bannannyini mayumba ne LC abatafaayo kubuuza basenze bapya bibakwatako kuba Matovu yava Ntebe nga mubbi n’addukira ku Kaleerwe n’asigala ng’akola omulimu gwe gumu.\nOluvannyuma Matovu yaggyiddwa ku poliisi y’e Kisubi n’atwalibwa ku y’e Ntebe.\nOfiisa gwe baakutte ku by'okutta Kirumira bamukunyizza n'ayogera by'amanyi


Bukedde Online - Eyazaala bannamagoye 6 anyumya by'ayiseemu okubakuza\nEyazaala bannamagoye 6 anyumya by'ayiseemu okubakuza\nSinnakwatibwako - Kale Kayihura\nNGA tutegeka okukuza olunaku lwa bannamagoye olwaleero nga June 13, lunaku lwa mu nsi yonna ng’emikolo giri ku Busoga square e Jinja. SARAH ZAWEDDE yayogedde n’omukyala eyazaala bannamagoye mukaaga ng’alojja obuzibu bw’ayiseemu okuba-\nJOWERIA Nabirye 43, bwe yazaala omwana we asooka nga nnamagoye, kata obufumbo bumufe kubanga bba yamugaana okudda mu maka gaabwe. Leero baakazaala abaana 10 nga mukaaga ku bano bannamagoye.\nBano batuuze ku kyalo Nabukosi mu muluka gwa Nawampanda mu ggombolola ya Butagaya mu disitulikiti ye Jinja. Nabirye ng’ajjukira by’ayiseemu n’abaana be bano anyumya nti;\n“Bwe natuusa okuzaala nagenda ewa maama- Matilida Namuganza ne ssenga Lovinsa abanzaalisa. Nazaala omwana muwala nga nnamagoye. Kyokka baze olw’amutegeeza ekika ky’omwana gwe nzadde yasooka kunziyiza okudda mu maka ge era n’agaana okutuuma omwana erinnya.\nWabula abantu abakulu baamutuuza n’anzikiriza okudda awaka. Ku muwala waffe twazzaako abaana abatali bannamagoye basatu ate ne tuzaala bannamagoye abalala bana ababaddako.\nTwazzaako abalongo okwali nnamagoye. Wabula nnamagoye yafa era twasigazaawo Nakato. Abamu mbazaalidde waka ate abalala mu malwaliro kyokka lumu nazaalira omwana wange Sadat mu ddwaaliro lya Bubulo omusawo eyali anzaalisa n’adduka ng’alaba omwana atuuse .\nYayita musawo munne omulala eyannyambako okuzaala obulungi omwana n’amuyonja oluvannyuma n’amusiba mu bugoye bulungi. Okusooka saalina buyambi naddala obw’ebizigo bye tubasiiga wabula mu kiseera kino twayingira ekibiina kya ‘Source of the Nile Union of persons with Albinism’ SNUPA nga be bampa ebizigo n’obuyambi obulala.\nKata bababbe Tusanze okusoomoozebwa okukuza abaana baffe bano naddala ensusu zaabwe kuba zaakwegendereza. Bw’obatwala okulima omusana ne gubookya bagenda okuvaayo ng’omubiri gwonna gulungudde.\nBwe balwala kyetaaga okubatwala mu ddwaaliro mu bwangu kubanga bw’otokikola omubiri gwokya ekiyitiridde ekiyinza okuvaako ate obulwadde obulala. Abaana bano ntambula nabo ekiseera kyonna olw’okutya okubabba.\nOmwaka oguwedde abantu abataategeerekeka baatulumba mu maka gaffe nga twebase kyokka ng’omwami wange taliiwo ne baagala okubabba.\nEnnyumba yaffe yali tennaba kuggwa bulungi era baagenda butereevu ku kisenge ky’abaana ne bapangulula bbulooka zonna ze twali tuzizise mu ddirisa era baawonera watono okubbibwa.\nAbaana bange bwe bagenda mu saluuni okubasalako enviiri wabaawo abazirindiridde okuzitwala.\nOkumanya abakkiririza mu malogo batuli bubi, gye buvuddeko omuntu yantuukirira mmuguze enviiri n’enjala bye nsaze ku mwana wange ku 30,000/-. Kino kyantiisa era sikyabatwala mu saluuni wabula bwe mbasalako enviiri nzisuula mu kabuyonjo.\nTAATA W’ABAA NA BY’AGAMBA\nIssa Mutenda, taata w’abaana yagambye nti okusooka okugaana omwana waabwe asooka yali talabangako ewaabwe nga bazadde nnamagoye. “Wabula oluvannyuma bantegeeza nti nnamagoye twali tumulina ebukojja wabula yafa nga nange simulabyeko.\nNakkakkana ne ntandika okulabirira abaana bange era omukulu Lukiya yafumbirwa ng’awezezza emyaka 22. Balina obuzibu nti tebalaba bulungi era mu kibiina balina kutuula mu maaso,” bw’agamba.\nSSENTEBE W’E KIBIINA KYA BA NNAMAGOYE\nPeter Ogiki, ssentebe w’ekibiina ekigatta bannamagoye yagambyen nti tebalina njawulo na muntu mulala, ekibaawula ye langi gye batalina efuula olususu okuba oluddugavu.\nYagambye nti omulamwa gw’omwaka gino gugamba nti, “Shining our light to the world.” “Tugenda kugaba omusaayi n’okubagabira ebizigo ebibayambako okuziyiza omubiri gwabwe okwokebwa obutereevu omusana.\nEkicupa ky’ebizgo bino kiri ku 150,000/- wabula tubibawa ku bwereere. Ebizigo bino tubifuna okuva mu mikwano gyaffe aba Advantage Africa -UK.\nBabitutonera naffe ne tubigabira bannamagoye. Ekizigo kino asobola okukyesiiga okumala emyezi ebiri .Wabula tusaba gavumenti etuyambeko okusobola okuteekawo ekyuma ekikola ebizigo bino mu ggwanga ekijja okuyambako okukendeeza ku bbeeyi yaabyo .\nTubawa gaalubindi n’enkoofiira n’engoye empanvu okusobola okukuuma emibiri nga gibikkiddwa bulungi.\nWadde bangi bakyakukulira abaana n’okubasuula naye tugezaako okubasomesa naddala abazadde abasajja baleme okudduka ku bakyala baabwe nga bazadde bannamagoye.\nTubasomesa nti okuzaala nnamagoye obutoffaali obw’omukyala n’omwami bwonna bubeeramu akalandira ka nnamagoye. Bannamagoye bakyayigganyizibwa abantu abalina endowooza y’okubasaddaaka nga balowoza nti bavaamu obugagga ekyongedde okutiisa abazadde.\nOmusawo Mansun Ngobi yategeezezza nti obulwade obusinga okutawaana bannamagoye bwa kkansa w’olususu. Bangi babadde bafa nga tebannaweza myaka 40 olwa kkansa w’omubiri naye olw’obujjanjabi n’ebizigo ebibaweebwa, ekizibu kino kigenda kikendeera.\nBafuna mangu amabwa ku mubiri, omumwa n’emabega w’ensingo. Tubagamba okujjumbira okwambala enkoofiira engazi okwewala omusana okubookya omutwe n’ensingo.\nKyandibadde kirungi okwekebeza bw’oba ova famire erimu nnamagoye nga bw’ozuula gw’owasa nti alinamu omusaayi guno okumuleka mwembi bwe mubaamu akasaayi kano emikisa mingi okuzaala nnamagoye.\nAbazadde tubasaba baleme okubakweka mu mayumba babatwale ne ku masomero basome.\nAba kampuni ya China Railway Seventh bassizza wansi ebikola\nKabaka azimbidde Omulangira Katebe Olubiri\nNaggalabi; Ennyumba Bwanika eyokeddwa!\nOmutongole azimbye enju mu muti


Bukedde Online - Bazirise nga batuusa omulambo gwa Yiga e Kawaala\nPoliisi eraze enguudo ezigenda okusibwa nga abaagala obwapulezidenti beewandiisa\nKabaaya ne ofiisa wa poliisi bakwatiddwa k...\nEBIWOOBE n’emiranga byabuutikidde ekkanisa ya Revival Church e Kawaala ng’omulambo gw’abadde agisumba, Pasita Augustine Yiga Mbizzaayo gutuusibwa. Olugendo olusiibula Pasita Yiga lwatandise ssaawa 1:30 ey’oku makya ku Lwomukaaga. Lwatandikidde Mmengo aba kkampuni ya A –Plus gye baggye omulambo gwe mu luseregende lw’emmotoka okugutuusa ku kkanisa ye e Kawaala.\nAbakungubazi nga bayingira mu kkanisa e Kawaala.\nEBIWOOBE n'emiranga byabuutikidde ekkanisa ya Revival Church e Kawaala ng'omulambo gw'abadde agisumba, Pasita Augustine Yiga Mbizzaayo gutuusibwa. Olugendo olusiibula Pasita Yiga lwatandise ssaawa 1:30 ey'oku makya ku Lwomukaaga. Lwatandikidde Mmengo aba kkampuni ya A -Plus gye baggye omulambo gwe mu luseregende lw'emmotoka okugutuusa ku kkanisa ye e Kawaala.\nAbantu nga bayamba omukazi eyazirise.\nGwayingiziddwa mu kkanisa ku ssaawa 2:40 era obwedda abantu bayaayaana waakiri okutuuka ku kkeesi bakwateko ate ng'abalala baagala kulabako okukakasa oba ddala omusumba waabwe y'alimu kyokka bakanyama ba UUBA abaabadde bateekeddwa ebbali n'ebbali w'olukuubo omwayisiddwa omulambo nga babalemesa.\nAbakyala be baabadde basinga mu kkanisa nga bakira bakuba emiranga n'okwogerera waggulu nti taata, musumba, kitaffe, taata waffe, kabona, otulekedde ani? Era wakati mu miranga abamu baazirise ne bayolebwayoolebwa n'okuwujjibwa. Omulambo nga bagutuusizza we gwabadde gulina okuteekebwa, bamulekwa ne bannamwandu be baatudde okumpi ne kkeesi erudda n'erudda, wamu n'abooluganda n'abamu ku bakadde b'ekkanisa.\nAbakazi nga batema emiranga.\nOmuyimbi Hassan Ndugga ye yasoose okuyitibwa n'ayimba oluyimba olusiibula Yiga lwe yamukubidde kyokka luno lwayongedde kusaanuula bakungubazi olwo emiranga egyabadde gisiriikiridde ne giddamu buto era ne Ndugga eyasoose okuba omugumu naye yatulise n'akaaba.\nHassan Ndugga yayimbye amaziga gamuyitamu.\nOluvannyuma waabaddewo okwogera okuva mu basumba ab'enjawulo okwabadde omusumba James Kyakuwaza ng'ono yayogedde ku Yiga ng'abadde omusajja omulwanyi ebbanga ly'amulabidde. Obwedda bino bigenda mu maaso nga buli mwogezi amaliriza okwogera nga kkwaaya ekubawo oluyimba. Yiga aziikiddwa leero e Kawaala.\nGwe nnafunira ku ssomero simwevuma\nOwange Katondayamumpa nga kirabo


Bukedde Online - Katwe 'made' ayingidde mu supamaketi\nOMUTAKA LUBINA: Abataka 9 bokka baamuziise...\nOBADDE okimanyi nti amaseppiki, ebbinika, minzaani n’ebirala by’ogula mu supamaketi n’amaduuka mu akeedi ezitali zimu ku butitimbe bwa ssente ng’olowooza oguze bikolebwa Bazungu by’ebyo ebikolebwa Bannayuganda wano mu Kisenyi?\nBannayuganda abaali batwalibwa okukola ebintu eby’omutindo ogwa wansi (Katwe) kati baakulaakulana ne batuuka ku ddaala w’otoyinza kumanya nti ky’oguze be bakikoze.\nWabula olw’abaguzi okuba nti beeyunira by’ebweru bingi biteekebwako obupapula obulaga nti si bya wano.\nLaban K. Ssenyonjo owa Sejula Company Ltd, ayokya ebyuma agamba nti, abaweesi abakola ebintu bingi ebitundibwa mu akeedi n’amaduuka amanene agamu mu Kampala ne mu bibuga ebirala mu ggwanga bali mu Kisenyi mu Kampala kyokka nga kati baalinnyisa omutindo era basobola okuvuganya n’ebiva ebweru w’eggwanga.\n“Bingi biteekebwako obupapula obulaga nti si bya wano kuba Bannayuganda tebagula bintu bikoleddwa wano.\nAmaseffuliya, ebbinika, ppaasi, minzaani, obuuma obukola emisubbaawa, essigiri, ebijiiko ne wuuma, obuuma obufumba ebiberenge ebitulise, obusa ebinyeebwa, bookya amadirisa, enzigi, ggeeti, entebbe, obwambe, obutiba obukola ebintu eby’enjawulo (Mould) n’ebirala.\nEkisinze okuzing’amya omulimu gw’obuweesi mu Uganda be Bannayuanda abalowooza nti ebintu ebiweesebwa kuno bya mutindo gwa wansi era tebasobola kubigula olwo abasuubuzi ababitundira mu maduuka abagezigezi ne babissaako obupapula n’obubonero obulala obulaga nga bwe bikoleddwa mu mawanga g’ebweru nga China, Italy, Taiwan n’awalala ne babaggyamu omudidi.\nGavumenti n’ebibiina ebigabi by’obuyambi bakubiriza abantu abakola omulimu ogumu okwegatta kyokka bo abaweesi bagamba nti tebalina kibiina ky’awamu kibagatta.\nAbaweesi bano balina ebibiina okusinziira ku kifo we bakolera, nga babikozesa kuyambagana mu bizibu ebitonotono nga mu kufiirwa, okulwaza, okufuna akabenje n’ebirala.\nSsentebe w’abasuubula ebyuma ebikadde mu Kampala, David Kizito agamba nti obuzibu obukyalemesezza okussaawo ekibiina eky’awamu bwa kuba nti abasinga balowooza nti abaleese ekirowoozo eky’engeri eno babeera beenoonyeza byabwe.\n“Okutandika ekibiina ky’ekika kyonna olina okusaba bammemba okusasula ate nga ssente zino tezigenda kuba nnyingi naye bw’afuna ekizibu asasudde 20,000/- ayagala kumuwa 2,000,000/-, bwe kigaana olwo ng’enkaayana zitandika”, Kizito bw’agamba.\nAgamba nti, nga bo abasuubula ebyuma ebikadde ebigulwa abaweesi balina ekibiina kyabwe wabula bateekamu ssente eziwera kuba asemba okuba ne kapito omutono alina wa 500,000/-.\nAte Jackson Okoth, omukozi w’amaseppiki mu Kisenyi agamba nti baakoowa ebibiina ebigamba okubagatta bonna kuba ababitandikawo babakozesa kwefuniramu byabwe nga ssekinnoomu.\n“Abantu bangi abazze nga batugamba nga bwe balina ekibiina kye batandiseewo okutugatta ng’abaweesi kyokka tugenda okumaliriza nga tetulina kye tufunye okuleka okufiirwa obusente bwaffe bwe tusasula okufuuka bammemba n’okwonoona ebiseera nga tugenda mu nkung’aana”, Okoth bw’agamba.\nYe Jackson Bagonza, mmemba w’abaweesi abalina ‘workshop’ mu kisenze - Muzaana zooni, agamba nti waliwo abaali babaleetedde ekibiina ne babagoba nga balaba bagenda kubabba bubbi.\n“Abaweesi tuli ba njawulo ate nga buli bamu balina ebizibu eby’enjawulo n’olwekyo kiba kizibu nnyo okugamba nti omuntu agenda kutandikawo ekibiina ekitugatta ffenna kuba tamanyi buzibu bwa buli muntu.\nOkugeza abakola amaseppiki twagala ettaka n’amazzi, abasala ebyuma baagala ekifo ekigazi abookya, ebyuma nabo balina byabwe”, Bagonza bw’agamba.\nJUAKALI General Molders and Fabricators Association\nKino ky’ekibiina ekyali kitandikiddwa okugatta abaweesi mu ggwanga kyokka buli lukya kiggwaamu amaanyi.\nAbdur Ssempala, omumyuka wa ssentebe w’ekibiina kino agamba nti ekyennyamiza be baweesi abalowooza nti ekigendererwa ky’abakulira ekibiina kya kubabba.\nAnnyonnyola nti, ekibiina kino kyatandikibwa emyaka 14 egiyise ne bammemba 200, wabula kati basigadde 150 bokka kuba bammemba baagala kusooka kufuna nga tebannassaamu.\n“Twatandika n’ekigendererwa ky’okufuna eddoboozi ery’awamu ng’abaweesi tusobole okutuusa obuzibu bwaffe eri abakwatibwako batuyambe wabula bammemba abamu baagala kwekolera kaabwe ekiremesezza emirimu gy’ekibiina okutambula.\nOlw’obuzibu buno twegatta ku kibiina kya Katwe Small Scale Development Association (KASDA), ng’eno twasasulayo obwammemba wabula abakisingamu bookya byuma (wolodingi).\nKatwe ‘made’ ayingidde mu supamaketi\nObwakyabazinga butandise okudibya ebyobuwangwa ebisaasaanya endwadde\nMusumba alidde e Kamuli


Lwaki Katonda yateeka omuti gw’okumanya obulungi n’obubi mu Nimiro ya Edeni?\nKatonda yateeka omuti gw’okumanya obulungo n’obubi mu nimiro ya Edeni ouwa Adamu ne Kaawa eddembe okusalawo okumugondera oba okumujemeera. Adamu ne Kaawa balina eddembe okukola kyonna kyebaali baagala., okujako okulya okuva ku muti gw’okumanya obulungi n’obubi. Oluberyeberye 2:16-17, “Mukama Katonda n'alagira omuntu n'amugamba nti Buli muti ogw'omu lusuku olyangako nga bw'onooyagalanga: naye omuti ogw'okumanya obulungi n'obubi togulyangako: kubanga olunaku lw'oligulyako tolirema kufa.” Singa Katonda teyawa Adamu ne Kaawa kusalawo oba dembe kulondawo, nandibadda nga Loboti oba ebyuma nga bikola ebyo byokka ebyabiteekwamu okukola. Katonda yatonda Adamu ne Kaawa okuba ebitonde ebirina edembe okusalawo, ebisobola okulondawo wakati w’ekirungi n;ekibi. Adamu ne Kaawa okusobola okuba n’edembe, baali balina okuba nga basobola okulondawo.\nTewaliwo kintu kibi kyali ku muti oba ku kibala eky’omuti. Kiyinza okuba nti omuti nga ggwo oba ekibala kyagwo gwali tegusobola kuwa Adamu ne Kaawa kumanya kusingawo. Ekibala kisobola okuba kyalina Vitamini C n’ebiriisa ebirala wabula nga tekyalina kiriisa kyonna kya Mwoyo. Wabula, ekikolwa ky’okujeemera Katonda kyekyalina akatyabaga. Ekibi ekyo kyagula amaaso ga Adamu ne Kaawa eri obubi. Omulundi ogusooka, basobola okumanya okuba omwonoonyi, basobola okuwulira ensonyi, era okwagala okwekweka eri Katonda. Ekibi ky’okujeemera Katonda kyaleetera okwonooneka mu bulamu bwabwe era n’emunsi. Okulya ekibala, okuba ekikolw eky’obujeemu eri Katonda, kyekyawa Adamu ne Kaawa okumanya obubi—n’okumanya obwerere bwabwe (Oluberyeberye 3:6-7).\nKatonda teyayagala Adamu ne Kaawa kwonoona. Katonda yamanya ngekikolwa tekinatuukawo nti kija kutuukawo. Katonda yamanya nti Adamu ne Kaawa bajja kwonoona era nti bajja kuleeta obubi, okuboonaboona n’okufa mu nsi. Lwaki kakano Katonda yaleka Sitaani okukema Adamu ne Kaawa? Katonda yaleka Sitaani okukema Adamu ne Kaawa okubasindiikiriza okukola okusalawo. Adamu ne Kaawa basalawo mu dembe okujeemera Katonda era okulya ekibala ekyali kibagaaniddwa. Ebyaddirira—obubi, ekibi, okuboonabona, endwadde, n’okufa—byalya ensi okuva olwo. Okusalawo kwa Adamu ne Kaawa kwaletera buli muntu okuzaalibwa n’embala y’ekibi, n’okwagala okwoonona. Okusalawo kw Adamu ne Kaawa kwekaletera Yesu okufa ku musalaba era okuyiwa omusaayi gwe ku lwaffe. Okuyita mu kukkiriza mu Kristu, tusobola okuwona ekibonerezo ky’ekibi, era oluvanyuma kunkomerero, okuwona ekibi kyenyini. Tuwogere wamu ebigambo bya Pawulo Omutume mu Abaruumi 7: 24-25, “Nze nga ndi muntu munaku! ani alindokola mu mubiri ogw'okufa kuno? Nneebaza Katonda ku bwa Yesu Kristo Mukama waffe. Kale bwe kityo nze nzekka mu magezi ndi muddu wa mateeka ga Katonda, naye mu mubiri wa tteeka lya kibi.”


Bukedde Online - Omupoliisi omukazi eyakubye ddereeva w'omulamuzi essasi bamukutte\nOmupoliisi omukazi eyakubye ddereeva w'omulamuzi essasi bamukutte\nMuseveni agugumbudde abalamuzi abaasuzizza...\nJudith Heard yeeyanjudde ku poliisi ku by’obutambi...\nDdereeva w’omulamuzi wa kkooti enkulu Musa Ssekaana bamukubye essasi limu mu lubuto n’agwa ku ttaka.\nMu ddakiika ntono abadde afudde! Ismail Mayega 35, abadde yaakafuna omulimu gw’okuvuga Omulamuzi Ssekaana era nga n’obulamu butandise okukyuka era nga n’aba famire batandise okulaba ebiseera eby’omu maaso ebitangaavu.\nEssasi lye baamukubye ku makya g’eggulo lyamuggye mu bulamu bw’ensi eno ne lireka famire ye mu kaseera akazibu nga tebamanyi kiddako.\nAbaana abataano be yalese ng’omukulu ali mu P2, baakaabizza abakungubazi nga buli omu yeebuuza oba banaafuna omukisa ogusigala mu ssomero kuba kitaabwe y’abadde kumpi buli kimu!\nMusa Semmanda, muganda wa Mayega yagambye nti omugenzi yavudde mu maka ge e Nabweru mu ggombolola ye Kawempe nga bulijjo n’agenda okukima mukama we e Muyenga - Bukasa, gye yatuuse ku ssaawa 1:00 ey’oku makya.\nMu kiseera we yatuukidde, mukama we yabadde ali mu nnyumba nga yeeteekateeka, nga n’abaserikale abamukuuma baakatuuka.\nKigambibwa nti Mayega bwe yatuuse yatandise okunyumya n’omuserikale PC Daisy Nagasha nga bwe bazannyirira.\nEkyaddiridde essasi lyafulumye mu butanwa ne likwata omugenzi mu lubuto era omugenzi n’afa nga baakamutuusa mu ddwaaliro lya International Hospital e Namuwongo.\nOmulambo oluvannyuma gwatwaliddwa mu ddwaaliro e Mulago, abasawo ne bagwekebejja era ne gukwasibwa abooluganda n’aziikibwa e Vvumba okumpi ne Busiika mu disitulikiti ye Luweero eggulo.\nOmugenzi alese nnamwandu n’abaana bataano. Asembayo obuto ali mu Middle Class.\nOmulamuzi Ssekaana wa kkooti Enkulu ewozesa emisango gy’engassi ng’atuula ku Twed Towers mu Kampala. Y’omu ku balamuzi abaakalondebwa. Yali munnamateeka eyeekozesa yekka.\nEYAKUBYE ESSASI AKWATIDDWA\nEmilian Kayima, omwogezi wa poliisi mu ggwanga yagambye nti baakutte omuserikale waabwe PC Daisy Nagasha agambibwa nti ye yakubye Mayega essasi mu lubuto.\nPoliisi yategeezezza nti Nagasha akuumirwa ku poliisi y’e Kabalagala era nga yabategeezezza nti essasi yalimukubye mu butanwa.\nMu kunnyonnyola yagambye nti; “Engeri gye tukola ffenna tubadde tutera okusaagasaaga.\nKu ssaawa nga 1:00 ey’oku makya, Mayega yazze n’akwata ku mmundu yange ng’eno bw’ahhamba nti temuli masasi.\nNamwegayiridde okukola ekirala kyonna naye eky’okukwata ku mmundu akyesonyiwe naye n’agaana. Bwe nagezezzaako okumwesikambulako aggye engalo ze ku mmundu yange awo essasi we lyamukubidde mu butanwa,” Nagasha bwe yagambye. Wadde yakwatiddwa kyokka Poliisi egamba nti tennamuggulako musango okutuusa ng’okunoonyereza kuwedde.\nOmulamuzi Musa Ssekaana\nMubeere beerufu mu z’Amasaza - Katikkiro\nEnteekateeka z’okuziika Peter Nyombi ziwedde


Ekigoberero kya Akimeedizi - Wikipedia\nEkigoberero kya Akimeedizi\nEkigoberero kya Akimeddezi (the Archimedes' Principle)\nKyekuusiza ku mpalirizo eziteekebwa ebitengejjeso ku bintu ebiba byetoloolodde ebitengejjeso(fuids).Empalirizo eno eba eteelkeddwa ku kintu ekendeeza obuzito bwakyo nga kiri mu kitengejjeso, ka kibe kikulukusi oba ggaasi. Ekigoberero kya Akimeddezi kye ki ?\nBuli lw’obuuzibwa ki ekireetera eryato okutengejja , ansa eba “ntengejjeso”('buoyancy).\nEmpalirizo y’ekitengejjo(Buoyant force) eba mpalirizo y’ekitengejjeso esindika ekintu waggulu .\nLumu Akimeeddezi yayingira mu bbaafu erimu amazzi n’akizuula nti amazzi agaali mu baafu gaalinnya.Yakizuula nti gye yakoma okuyingiza omubiri gwe mu bbaafu y’amazzi, amazzi gye gaakoma okulinnya.\nKino kitegeeza nti obubangirivu (volume) bw’omubiri gwe gwe yayingiza mu bbaafu bwali bulina okuseetula(to displace) amazzi asobola okugya mu baafu .N’olwekyo ekiseetuko(displacement) mu mbeera eno kibaawo nga ekintu kiseetula ekitengejjeso (Fuid) kisobole okubugaana obubangirivu ekitengejjeso mwe kibadde.\nEmmeerei ennwanyi ekolebwa mu sitiiru ate nga okimanyi bulungi nti sitiiru tatengejja .Yo emmeeri ey sitiiru esobola etya okutengejja .\nNaye okiraba nti emmeeri ebaamu obubangirivu obukalu (empty volume) . Singa obubangirivu buno obujjuzaamazzi, emmeeri eba ezitowa nnyo okusingawo .Mu butuufu eba ezitowa nga emmeeri yonna wamu .\nObuzito bw’amazzi agajjuza emmeeri eno buba bwe bumu b’emmeeri yonna ‘ ekitegeeza nti amazzi gateeka empalirizo ey’ekitengejjo ( buoyant force ) n’empalirizo eyo yonna .Kino kye kireetera emmeeri eya sitiiru okutengejja . Kyesatuza ya AyisiSinga oba oteeka kyesatuza ya ayisi mu giraasi y’amazzi, kyesatuza etengejja kubanga amazzi gasinga ayisi obukwafuwavu(water is more dense than ice).\nEkigoberero kya Akimeddezi n’olwekyo kigamba nti:\nEkintu kynna ekitengejja kiseetula obuzito bwakyo bwennyini obw’ekitengejjeso (Any floating object displaces its own weight of fluid ).\nKu bintu ebitengejja oba ebibbidde ekitundu mu ggaasi n’ebitengejjeso , ekigoberero kya akimedezi kiyinza okunnyonnyolwa n’empalirizo(forces) :\nEkintu ekibbidde nu mazzi kyonna oba nga kibbidde kitundu , kiba kitengejjebwa okudda waggulu(is buoyed up ) olw’empalirizo eyenkana obuzito bw’entengejjeso eseetuddwa ekintu .\nEkintu okubbira obubangirivu bw’ekitengejjeso ekiseetuddwa buba bwenkana obubangirivu bw ‘ekintu kyennini .Bya Muwanga\nBino bigyidwa ku "https://lg.wikipedia.org/w/index.php?title=Ekigoberero_kya_Akimeedizi&oldid=23387"\nLast edited on 29 Gwakkuminebiri 2017, at 21:01\nLuno olupapula lwasemba okukyusibwamu ku 21:01, 29 Gwakkuminebiri 2017.


Lwaki Abantu Bettanira Ebintu Ebirimu Amaanyi Agatali ga Bulijjo?\n‘Omuwendo gwa firimu ezirimu eby’obusamize n’abantu abaliko dayimooni gweyongedde nnyo.’—The Wall Street Journal.\nLEERO, ebitabo, firimu, n’emizannyo gya kompyuta birimu ebintu eby’obulogo, abantu abakozesa amaanyi agatali ga bulijjo, ebintu ebitiisa, n’ebirala ebiringa ebyo. Lwaki abantu bettanidde nnyo ebintu ng’ebyo? *\nProfesa eyeekenneenya embeera z’abantu ayitibwa Claude Fischer yagamba nti: “Mu myaka egiyise, omuwendo gw’Abamerika abakkiririza mu mizimu gweyongedde nnyo. Omuwendo gw’abavubuka mu Amerika abagamba nti baali beebuuzizzaako ku mulaguzi oba abakkiririza mu mizimu gukubisaamu emirundi ebiri ogw’abantu abakulu.”\nN’olwekyo tekyewuunyisa nti leero emboozi ne firimu ezikwata ku bantu abaliko emyoyo emibi bizzeemu okucaaka. Magazini ya Wall Street Journal yagamba nti: “Okuba nti leero omuwendo gw’abantu abakkiririza mu maanyi ga badayimooni gweyongedde nnyo, kivudde ku firimu n’ebitabo ebyacaaka mu myaka egyayita ebyali biraga abantu abafuuka ebisolo, emirambo egitambula, n’ebikulekule ebinywa omusaayi.”\nLipoota emu yagamba nti “abantu abali wakati wa 25 ne 50 ku buli kikumi okwetooloola ensi, bakkiririza mu mizimu, era ebitabo bingi ne firimu mu mawanga mangi birimu ebintu ebikwata ku mizimu.” Era okunoonyereza okwakolebwa profesa Christopher Bader ne Carson Mencken ab’omu Amerika “kwalaga nti abantu abali wakati wa 70 ne 80 ku buli kikumi mu Amerika bakkiririza mu maanyi agatali ga bulijjo.”\nWaliwo akabi konna akali mu kwenyigira mu by’obusamize oba mu kukkiririza mu maanyi agatali ga bulijjo?\n^ lup. 4 Amaanyi agatali ga bulijjo ge maanyi “ge tutasobola kunnyonnyola nga tusinziira ku ssaayansi oba ku mateeka agafuga obutonde.”—Merriam-Webster’s Learner’s Dictionary.


Bukedde Online - Besigye atadde obukwakkulizo 6 ku kakiiko k'ebyokulonda n'awera: "Nninze kulayizibwa"\nMuzzanganda alaze bakazi be bataano ku Valentine...\nDdereeva wa takisi eyakola akabenje akaviirako...\nBesigye era agambye nti akazito k’atadde ku nkambi ya NRM olw’obuwagizi bw’alina kagireetedde okukankana y’ensonga lwaki poliisi yamutaddeko eryanyi mu Kampala ku Mmande ekyavuddeko n’omu ku bawagizi be okuttibwa abalala ne basigala nga banyiga biwundu mu malwaliro ag'enjawulo.\nCOL. KIIZA BESIGYE aboggodde nti ku luno akalulu akawuuta buva wadde okulonda kweyolese nti tekugenda kuba kwa mazima na bwenkanya.\nEyafudde Besigye yagambye nti agenda kumulangirira mu bazira abalwaniridde eggwanga lyabwe.\nKyokka atadde obukwakkulizo mukaaga ku kakiiko k’ebyokulonda ku bintu bye kalina okutereeza nga Febuary 18 terunatuuka , okulonda kulyoke kube okw’amazima n’obwenkanya.\nBino Besigye abyogedde mu lukung’aana lwa bannamawulire mu makaage e Kasangati enkya ya leero n'ayogera ku bikolwa bya Poliisi bye yayise eby'obutiitiizi nga bakolera Gavumenti eri mu buyinza.\nOlukung’ana lwa bannamawulire Besigye alutuukizza oluvannyuma lw'okusooka okusisinkana ab'omukago gwa European Union abali ku kuno okulondoola eby'okulonda abaamusanze mu makaage enkya ya leero.\nYagambye nti akakiiko k’ebyokulonda amateeka ga Uganda kabafuula baweereza b’abantu sso ssi bakama baabwe nga bbo bwe beetwala n'agamba nti bye kakola biraga nti tekalina mazima na bwenkanya.\nYakasabye okukomya okuba ne kyekubiira n’awa eky’okulabirako eky’akakulira, Ying. Badru Kiggundu okutegeeza nti singa yalina obuyinza teyandikimukkiriza (Besigye) kwewandiisa kwesimbawo .\n"Enjogera ng’eno erina okukoma," Besigye bwe yalabudde.\nYagambye nti yeewuunya Kiggundu okutegeeza nti olukalala lw’abalonzi lulimu abantu nga 20,000 ab’empewo n’agamba nti bagenda kusazibwamu. Kwe kwebuuza oba amannya g’abagenda okusazibwamu ge galiwa ng’ate ku lisiti gye baawa abeesimbyewo gonna kwe gali.\nYasabye akakiiko k’ebyokulonda okukkiriza abantu okugenda n’essimu eziriko kamera baloope ebikolwa by’okubba obululu bye balabye. N’agamba nti Kiggundu talina buyinza kubagaana.\nYagambye nti abatunuulizi b’ebyokulonda n’abakiikiridde abeesimbyewo mu bifo awalonderwa balina okukkirizibwa okutuuka buli we baagala balabe ebitaganda bulungi.\nYayongeddeko nti akakiiko k’ebyokulonda tekasaanidde kulemesa beesimbyewo oba emikutu gy’amawulire okussaawo ebifo ebyabwe we balina okugattira ebiba bivudde mu kulonda mu kifo eky’enjawulo n’agamba nti lino lye limu ku makubo omuyitibwa okukumpanya obululu.\nYasabye abaakwatibwako bave mu by’okweyambisa ebikolo eby’ekijaasi eby’okutabangula okulonda era n’akunga balirwanwa ba Uganda okufaayo ku kulonda okugenda maaso kuba Uganda bw’etatereera n’amawanga ago tegabaamu mirembe.\nBesigye agamba nti ebikolwa byonna ebyamukoleddwako Poliisi n'ab'eby'okwerinda ng'agaanibwa okugenda okukuba enkung'aana ze kikolwa kya butiitiizi nti naye era wadde banaamukolangako effujjo si waakudda mabega okulwanirira ky'alina okulwanirira.\nYeerayiridde obutadda mabega n'enteekateeka y'okulaba nga Gavumenti erondebwa mu mirembe esobole okugasa Bannayuganda.


Nnabbi Eriya mu mpuku ku Lusozi Kolebu | Ekitabo ky’Abaana\nYezebeeri bwe yamanya ebyo ebyali bituuse ku bannabbi ba Bbaali, yanyiiga nnyo n’asindikira Eriya obubaka n’amugamba nti: ‘Enkya nange ŋŋenda kukutta ofuuke nga bannabbi ba Bbaali be wasse.’ Eriya yatya nnyo n’addukira mu ddungu. Yasaba n’agamba nti: ‘Ai Yakuwa, kino sisobola kukigumiikiriza. Ndeka nfe.’ Olw’okuba yali akooye, Eriya yagalamira wansi w’akati ne yeebaka.\nMalayika yamuzuukusa n’amugamba nti: ‘Golokoka olye.’ Eriya yalaba ensumbi y’amazzi n’omugaati omwetooloovu nga guli ku mayinja agookya. Eriya yalya n’anywa n’addamu ne yeebaka. Oluvannyuma malayika yaddamu n’amuzuukusa n’amugamba nti: ‘Lya. Weetaaga okufuna amanyi kubanga ogenda kutambula olugendo luwanvu nnyo.’ Bwe kityo, Eriya yaddamu n’alya. Oluvannyuma Eriya yatambula okumala ennaku 40 emisana n’ekiro, okutuusa lwe yatuuka ku Lusozi Kolebu. Ng’ali eyo, Eriya yayingira mu mpuku okwebaka. Naye Yakuwa yamubuuza nti: ‘Okola ki wano Eriya?’ Eriya yamuddamu nti: ‘Abayisirayiri bavudde ku ndagaano yo. Baamenya ebyoto byo era ne batta bannabbi bo. Kati nange baagala kunzita.’\nYakuwa yagamba Eriya nti: ‘Genda oyimirire ku lusozi.’ Okusookera ddala, embuyaga ey’amaanyi ennyo yakuntira okumpi n’empuku. Oluvannyuma lw’embuyaga, musisi yayita era oluvannyuma ne wabaawo omuliro. Oluvannyuma, Eriya yawulira eddoboozi erikkakkamu. Eriya yeebikka ekyambalo kye mu maaso n’afuluma n’ayimirira ku mulyango gw’empuku. Awo Yakuwa yamubuuza ensonga lwaki yali adduse. Eriya yamugamba nti: ‘Nze muweereza wo nzekka asigaddewo.’ Naye Yakuwa yamugamba nti: ‘Si ggwe wekka asigaddewo. Waliwo abantu abalala 7,000 abakyansinza. Genda olonde Erisa okuba nnabbi anaakuddira mu bigere.’ Amangu ddala, Eriya yagenda n’akola ekyo Yakuwa kye yamulagira okukola. Naawe okkiriza nti bw’onookola Yakuwa by’ayagala, ajja kukuyamba? Mu butuufu, Yakuwa ajja kukuyamba. Kati ka tulabe ekintu ekyaliwo mu kiseera ky’ekyeya.\n“Temweraliikiriranga kintu kyonna, naye mu buli nsonga yonna mutegeezenga Katonda bye mwetaaga, nga musabanga, nga mwegayiriranga, era nga mwebazanga.”—Abafiripi 4:6\nEbibuuzo: Lwaki Eriya yadduka? Kiki Yakuwa kye yagamba Eriya?\n1 Bassekabaka 19:1-18; Abaruumi 11:2-4\nEriya bwe yalowooza nti yali asigadde yekka, kiki Yakuwa kye yamugamba? Ebyo bye tusoma ku Eriya bituyigiriza ki?\nBiki ebyaleetera Eriya okutya ennyo, n’atuuka n’okusaba affe?


Bukedde Online - Ebiraga omusajja atazaala\nEbiraga omusajja atazaala\nEyasuzanga abayeekera ba NRA e Masaka alaajanidde Museveni\nAbagesebwa okusoma obusawo e Mulago batadd...\nEDDA ng’abafumbo bwe babulwa ezzadde omusango baguteeka ku mukyala. Wabula ennaku zino, kimanyiddwa nti eriyo abasajja abatazaala era nga bwe waliyo n’abakazi abatazaala.\nEdith Mukisa omukugu mu kubudaabuda abantu yagambye nti waliwo ebintu eby’enjawulo ebiremesa omusajja okuzaala.\nOMWANA ATONDEBWA ATYA?\nOmusajja okufunyisa omukazi olubuto bino birina okubaawo.\n1 Ateekwa okuba n’amagi amalamu. Kino okukituukako ebitundu bye eby’ekyama birina okukula ng’avubuka. Entula zirina okutandika okukola amagi g’ekisajja.\n2 Omubiri gwe gulina okutandika okukola omubisi ogumufuula omusajja ogwa ‘testerstrone’, kuba gwe guyamba amagi okukolebwa.\n3 Abantu bangi tebamanyi njawulo wakati w’amagi g’ekisajja n’amazzi g’ekisajja. Amagi gakolebwa mu ntula ate amazzi gakolebwa mu nsulo eziri mu bitundu by’ekyama. Amagi bwe gamala okukolebwa waliwo obusiwa obugatambuza ne gatuuka mu nnabaana okufunyisa omukazi olubuto.\n4 Amagi galina okuba nga mangi. Bw’oba n’amagi amatono kiba kizibu okufunyisa omukazi olubuto. Weetaaga obukadde bw’amagi obusukka mu 39 g’ofulumya buli lw’omalamu akagoba okuggyamu erimu erituuka ku ggi ly’omukazi okufuna olubuto.\n5 Ate amagi g’ofulumya tegalina kubaako bulemu, nga galina emikira egigayamba okuwuga era nga makulu bulungi. 6 Obusiwa obutambuza amagi tebulina kuba na kizibu ekibulemesa okutambuza amagi ago.\nSsinga obeera n’endwadde z’ekikaba oba nga baakulongoosa mu bitundu by’ekyama oba ng’olina obulwadde bw’okuzibikira weesanga nga tosobola kuzaala.\nOMANYA OTYA NTI TOZAALA?\nSsinga muba mwegatta okumala omwaka n’okusoba kumpi emirundi esatu mu wiiki naye omukyala n’atafuna lubuto, kitegeeza nti ku babiri kuliko atazaala. Mpozzi oluusi omusajja ssinga alaba ng’emisuwa ku ntula nga giringa egizimbye kasobola okubeera akabonero k’obutazaala.\nOmubisi mu mubiri ogutenkanankana (hormone imbalances). Bw’oba n’omubisi gw’ekisajja nga mutono kitegeeza toba musajja bulungi kale n’ebitundu ebizaala tebikola bulungi.\nAbantu abalina kkansa nabo batera okufuuka abagumba obulwadde n’eddagala bikozza ebitundu ebizaala ne weesanga ng’entula tezikola magi ga kisajja.\nAte waliyo abasajja nga baafuna obuzibu ku nkizi (spinal cord) oba nga balina endwadde nga ssukaali ne puleesa nga tebasobola kufulumya mazzi ga kisajja newankubadde entula zikola amagi. Era mu mbeera eno abasawo basobola okuggyamu amagi g’ekisajja ne bagateeka mu nnabaana omukyala n’afuna olubuto.\nObulwadde bw’ekikaba nga enziku, siriimu n’endala zicankalanya ebitundu ebizaala.\nOmusawo okukukebeera nga toweza bungi bw’amagi ga kisajja obukadde 39 g’ofulumya ng’omazeemu akagoba.\nAmabeere okukula ate ng’obadde togalina kitegeeza nti omubisi ogukufuula omusajja olina mutono, ate ogw’ekikyala olina mungi.\nOmusajja atasobola kuwangaala ng’amaanyi g’ekisajja, agafuna naye nga matono ddala era nga gamuggwaamu mangu.\nOmusajja okuba nga tasobola kumala oba ng’omala amazzi matono ddala.\nOmusajja nga tafuna maanyi ga kisajja, oyo tasobola kuzaala.\nOmusajja obutayagala kwegatta nga talina bwagazi.\nObulumi, okuzimba oba okuwulira ng’olina ekizimbye mu bitundu eby’entula oba ku ntula.\nAmaloboozi okufuuka ng’agomukyala oba ebyoya ku mubiri okukendeera.\nWaliyo n’obulwadde buyitibwa Varicocele. Buno buzimbya obusiwa obutwala omusaayi mu ntula. Naye kino abasawo basobola okukitereeza.\nOkumalira mu kawago. Embeera eno bagiyita ‘retrograde ejaculation’ ng’amazzi mu kifo ky’okufulumira mu busajja togalabako, gadda mu kawago. Embeera eno okusinga ereetebwa obulwadde nga ssukaali, oba okulongoosebwa mu kawago, oba akaseke akafulumya omusulo n’amazzi g’ekisajja.\nAte waliyo obulwadde nga amambulugga nga bw’ogafuna oluusi gatta amagi g’ekisajja.\nEntula ezitakka. Omulenzi ng’avubuka entula zirina okukka ne ziva mu mbugo. Kino bwe kitabaawo ayinza okulemwa okuzaala kuba entula ezo ziba tezisobola kukuza magi ga kisajja.\nSsinga weegata ng’olumizibwa, oba nga mulina ebizibu mu bufumbo omusajja ayinza okulemwa okuzaala kuba aba yeeraliikirira, era ayinza n’okulemwa okusindika amagi agazaala.\nAtutte mukazi we ku Poliisi lwa kumuggyako mwana n'amugabira omusajja omulala\nAb'oludda oluvuganya mu Palamenti batwala Poliisi mu kkooti ku bya Bobi Wine\nEbizibu by'otuusa ku mmotoka yo olw'okutikka akabindo\nAni avunaanyizibwa ku kabindo mu Kampala?\nOkutikka akabindo kitta mmotoka yo


Tonku wakuwanikibwa ku kalabba | Dembe FM 90.4\nTonku wakuwanikibwa ku kalabba\nFile Photo:Thomas Nkurungira eyasalilwa ogwokuufa ngaali mu Kooti\nKkooti ejulirwamu egaanye okusazamu ekibonerezo ky’okutibwa ekyaweebwa Thomas Nkurungira amanyiddwa nga Tonku eyatta muganzi we omulambo n’agusuula mu kinya kyakazambi.\nOmulambo gwa Brenda Karamuzi gwazulibwa abafuuyira ebiwuka nga 30th.Jan.2010 mu zooni ye Kijjwa e Bukasa- Muyenga .\nAbalamuzi abasatu nga bakulembeddwamu Augustine Nshimye bakkiriziganyizza n’ebyasalibwawo omulamuzi wa kkooti enkulu Albert Rugadya Atwooki nti ddala obujulizi bulaga nga bweyatta muganzi we mu makage gyeyasemba okulabibwako.\nAbalamuzi bategezezza nga Tonku okugamba aboluganda ba Karamuzi nti omugebnzi y’akoma okumulabako nga 22 Jan 2010 bwebaba bamunonya bagende mu ggwanika n’eneyisaye ey’obukambwe ddala bwebulaga nti y’alina omukono mu kutta muganzi we.\nAbalamuzi era bagenze mu maaso nebategeeza nti omusaayi gw’omugenzi, obwongo ssaako obwasasana wamu n’enkumbi eyakozeebwa okumutta bwebimala okulumika Tonku kubanga n’omugenzi akawanga ke baasanga kamementuddwa.